Πρόγραμμα - Rethymno Energoi Polites\nΕίναι θεμελιωμένο σε τέσσερις βασικούς πυλώνες\nΕχει γίνει ιεράρχηση των προβλημάτων που αντιμετωπίζουν οι συμπολίτες μας\nκαι διατυπώνονται με σαφήνεια ρεαλιστικές προτάσεις αντιμετώπισης τους.\nΣτην στήριξη των ευπαθών κοινωνικών ομάδων του Δήμου με την εφαρμογή κοινωνικών πολιτικών για την καταπολέμηση των κοινωνικών ανισοτήτων και την ενίσχυση της κοινωνικής αλληλεγγύης.\nΣτην αποτελεσματική αντιμετώπιση των προβλημάτων της καθημερινότητας των δημοτών (κυκλοφοριακό, καθαριότητα, νερό κλπ) τόσο στην πόλη όσο και στους οικισμούς με στοχευμένες παρεμβάσεις.\nΣτην τοπική ανάπτυξη και παραγωγική ανασυγκρότηση με στόχομια βιώσιμη τοπική οικονομία που θα εκμεταλλεύεται τα τοπικά συγκριτικά πλεονεκτήματα, με ταυτόχρονο σεβασμό στον άνθρωπο,στο φυσικό περιβάλλον και στις επόμενες γενιές.\nΣτην λήψη μέτρων στήριξης της παιδείας, του αθλητισμού και του πολιτισμού τόσο στην πόλη όσο και στους οικισμούς.\n1. Κοινωνικη Πολιτικη – Οικονομικη Διαχειριση – Διαφανεια\nα) Κοινωνικη Πολιτικη\nΜείωση κατά 50% των δημοτικών τελών στα άτομα ΑΜΕΑ με ποσοστό αναπηρίας 67% και πάνω, καθώς και στις λοιπές ευπαθείς κοινωνικές ομάδες όπως στους άπορους, τους πολύτεκνους, τους τρίτεκνους, τις μονογονεϊκές οικογένειες και τους μακροχρόνια ανέργους χωρίς εισοδηματικά κριτήρια.\nΜείωση του συντελεστή Τέλους Ακίνητης Περιουσίας(ΤΑΠ) στο κατώτατο ποσοστό που προβλέπει ο Ν.2130/93δηλαδή στο 0,25 τοις χιλίοις ανά τετραγωνικό μέτρο\nΠρόσβαση των ατόμων με ειδικές ανάγκες σε όλα τα δημοτικά κτήρια\nΔωρεάν δημόσιο Wi-Fi για να υπάρχει η δυνατότητα γενικευμένης χρήσης κινητών και ηλεκτρονικών υπολογιστών από τους δημότες.\nΣυνεργασία του Δήμου και του Εμπορικού Συλλόγου, για την έκδοση ειδικής κάρτας εκπτώσεων 20% για όλο τον χρόνο,σε νοικοκυριά με χαμηλά εισοδήματα και ευπαθείς ομάδες , από τα καταστήματα της πόλης μας.\nΑνασύσταση της Δημοτικής Αστυνομίας με προσθήκη καθηκόντων και σε νέες αρμοδιότητες. Ο «Κλεισθένης»προβλέπει την επανασύσταση της δομής της Δημοτικής Αστυνομίας, από την 19η Ιουλίου του 2018 όπου η βουλή ψήφισε το Νόμο 4555/2018.\nΔημιουργία ενός πλήρως εξοπλισμένου Δημοτικού Κτηνιατρείου που θα λειτουργεί σύμφωνα με τον νόμο. Ο Δήμος θα συμβληθεί με Έλληνα κτηνίατρο ο οποίος θα αναλάβει τη θέση του επιστημονικού υπευθύνου με καθήκοντα την τήρηση όλων των κανόνων που επιβάλλονται από τον νόμο και την κτηνιατρική επιστήμη .\nΔημιουργία καταφυγίου αδέσποτων ζώων και ζώων συντροφιάς σύμφωνα με τον Ν.4235/14 .Ο Δήμος Ρεθύμνης είναι ιδιοκτήτης εκατομμυρίων τ.μ. έκτασης. Ειδική επιτροπή από φιλοζωικά σωματεία, εθελοντές, κτηνίατρους κ.λ.π. θα εγκρίνει τον κατάλληλο χώρο έξω από την πόλη ο οποίος θα περιφραχθεί και θα πληροί όλους τους όρους υγιεινής και ασφάλειας.\nΑγορά μεγάλου λεωφορείου 50 θέσεων για τις ανάγκες τωνμετακινήσεων των ομάδων των αθλητικών μας συλλόγων, των ΚΑΠΗ, των σχολείων μας, κ.λπ.\nΟργάνωση και εκτέλεση πλήθους εκδηλώσεων για ενημέρωση των δημοτών σχετικά με τις υποχρεώσεις και τα δικαιώματά τους ως δημότες. Οι εκδηλώσεις αυτές ονομάζονται: Μαθαίνω –συνυπάρχω – σέβομαι τον συνάνθρωπο και ως στόχος είναι να ενημερωθεί ο Πολίτης για πλήθος ζητημάτων που έχουν να κάνουν με την καθημερινότητά του.\nΕκσυγχρονισμός του Κοινωνικού Μαγειρείου (Δομής Παροχής Συσσιτίου) με μεταφορά του σε υπερσύγχρονες εγκαταστάσεις με δυνατότητα σερβιρίσματος των αναξιοπαθούντων συνανθρώπωνμας σε ειδικά διαμορφωμένο χώρο (σάλα),πρωί – μεσημέρι –απόγευμα. Το έργο αυτής της δομής υλοποιείται με τη σύμπραξη του Δήμου Ρεθύμνης και της ΑμΚε Ξένιος Ζευς και συγχρηματοδοτείται από το Ευρωπαϊκό Κοινωνικό Ταμείο στο πλαίσιο του Περιφερειακού Επιχειρησιακού Προγράμματος«ΚΡΗΤΗ 2014-2020».Σήμερα η Δομή εξυπηρετείται από τα Ενοριακά Συσσίτια Αγίων Κωνσταντίνου και Ελένης\nΣτήριξη και διεύρυνση δομών όπως οι Βρεφονηπιακοί και Παιδικοί Σταθμοί και τα Κέντρα Ανοιχτής Προστασίας Ηλικιωμένων (ΚΑΠΗ), με προσωπικό σταθερό, καταρτισμένο και επαρκές αριθμητικά και με υλικοτεχνική υποδομή και τήρηση όλων των κανόνων υγιεινής.\nΑναβάθμιση του συστήματος λειτουργίας της δημοτικής δομής«Βοήθεια στο Σπίτι» με πρόσληψη μόνιμου προσωπικού και με την καθιέρωση του «Κόκκινου Κουμπιού» SOS\nΣύσταση ειδικής επιτροπής στο Δήμο η οποία θα μελετήσει όλες τις παράνομες κλήσεις με σκοπό να αποδοθεί δικαιοσύνη στους δημότες μας.\nΔημιουργία γραφείου νομικής στήριξης των υπερχρεωμένων νοικοκυριών για τη διάσωση της προσωπικής περιουσίας των συμπολιτών μας από κατάσχεση. Το γραφείο αυτό θα προσφέρει ενημέρωση στους επιχειρηματίες της πόλης μας για τον εξωδικαστικό συμβιβασμό της Διαμεσολάβησης και δωρεάν νομικές συμβουλές και συνδρομή.\nΤέλος βασικό μέλημα και κύριο αίτημα μας ως «ΡΕΘΥΜΝΟ-ΕΝΕΡΓΟΙ ΠΟΛΙΤΕΣ» είναι και η υπεράσπιση των δικαιωμάτων των εργαζομένων του Δήμου και της Δ.Ε.Υ.Α.Ρ και η αποκατάσταση των αδικιών που έχουν διαπραχθεί σε βάρος τους. Είναι αδιανόητο να γινόμαστε μάρτυρες σε εβδομαδιαία βάση αντιδικιών στα δικαστήρια του Ρεθύμνου μεταξύ του Δήμου και των ίδιων των εργαζομένων του για αδίκως παρακρατηθέντεςμισθούς ή εν γένει αποζημιώσεις. Ο Δήμος και οι πρεσβευτές του πρέπει να προστατεύουν τους ανθρώπους που απασχολούν και όχι να τους θέτουν συνεχώς σε δικαστικούς αγώνες για την διεκδίκηση των αυτονόητων. Πρέπει ο Δήμος να κάνει μια στροφή 180 μοιρών στην αντιμετώπιση του κάθε εργαζόμενου του και όχι να λειτουργεί σαν κακός εργοδότης.\nβ) Οικονομικη Διαχειριση\nΗ οικονομική και δημοσιονομική συγκυρία που πλήττει την χώρα μας είναι δυσμενής για την λειτουργία της Τοπικής Αυτοδιοίκησης.Βρισκόμαστε σε μια πολύπλευρη κρίση η οποία έχει επηρεάσει βαθιά όλες τις πτυχές της ζωής των πολιτών. Οι Δήμοι έχουν σοβαρά οικονομικά προβλήματα και πιέζονται να μετακυλήσουν το κόστος λειτουργίας τους στις πλάτες των δημοτών.\nΠροτεραιότητες της Δημοτικής μας Παράταξης\nγια την οικονομική διαχείριση και διαφάνεια του Δήμου\nΗ μέγιστη δυνατή αξιοποίηση και καλύτερη διαχείριση των υφιστάμενων εθνικών και ευρωπαϊκών πόρων και η αναζήτηση νέων χρηματοδοτικών εργαλείων.\nΗ εξασφάλιση ανοικτών και διαφανών διαδικασιών σε όλα τα στάδια της οικονομικής διαχείρισης.\nΗ εγκατάλειψη πρακτικών που έχουν σαν αποτέλεσμα την κακή χρήση των ιδίων πόρων. Τέτοιες πρακτικές είναι η έλλειψη προγραμματισμού και οι αστοχίες των μελετών.\nΤο νοικοκύρεμα των οικονομικών του Δήμου μας με παράλληλη παροχή ποιοτικών υπηρεσιών με το μικρότερο δυνατό κόστος για τους δημότες.\nΜια από τις βασικές αρχές της Δημοτικής μας Παράταξης είναι και η διαφάνεια στην λειτουργία του δημοτικού συστήματος. Για να διασφαλισθεί η διαφάνεια πρέπει\nΤο σύστημα εσωτερικού ελέγχου τόσο του Δήμου όσο και των Νομικών του Προσώπων να μην έχει αδυναμίες και να είναι πλήρως προσαρμοσμένο στις διαχειριστικές και λογιστικές ανάγκες λειτουργίας τους. Για να γίνει αυτό θα πρέπει να δημιουργηθεί ένα αυτοτελές τμήμα εσωτερικού ελέγχου διότι από 1/1/2019 σταμάτησε ο προληπτικός έλεγχος από τον Επίτροπο.\nΟι κανονισμοί εσωτερικής υπηρεσίας δηλαδή οι εσωτερικοί οργανισμοί των Νομικών Προσώπων του Δήμου θα πρέπει να αναβαθμιστούν σύμφωνα με τον νόμο και να εφαρμόζονται.\nΓια τις δαπάνες του Δήμου θα πρέπει να γίνονται διαγωνισμοί και όχι απευθείας αναθέσεις. Οι απευθείας αναθέσεις σε προμηθευτές και σε εργολάβους πρέπει να είναι η εξαίρεση και όχι ο κανόνας στην λειτουργία του Δήμου και των Νομικών του προσώπων. Επιπλέον οι απευθείας αναθέσεις έργων πρέπει να γίνονται όχι επιλεκτικά αλλά σε συνεργασία με τον Σύλλογο Εργοληπτών Δημοσίων Έργων σύμφωνα με την κατάσταση των μελών.\nΟι οικονομικές καταστάσεις του Δήμου και των Νομικών του Προσώπων πρέπει να συντάσσονται και να υποβάλλονται για έγκριση στο Δημοτικό Συμβούλιο μέσα στις προθεσμίες που προβλέπει ο νόμος.\n2.Τοπικη Αναπτυξη και Παραγωγικη Ανασυγκροτηση\nα) Χωροταξικος – Πολεοδομικος Σχεδιασμος\nΤο πολεοδομικό κλίμα στο Ρέθυμνο είναι ασφυκτικό. Τον Οκτώβρη του2018 έληξε το Γενικό Πολεοδομικό Σχέδιο (ΓΠΣ) αλλά δυστυχώς η παρούσα δημοτική αρχή δεν είχε στις προτεραιότητες της τον πολεοδομικό σχεδιασμό ο οποίος απουσιάζει παντελώς στο Ρέθυμνο.Αυτό έχει σαν αποτέλεσμα να μην υπάρχει οικιστική ανάπτυξη και να υπάρχει μεγάλο πρόβλημα στέγης στην πόλη μας.\nΓια την επίλυση αυτού του πολύ σημαντικού θέματος η Δημοτική μας παράταξη προβλέπει στο πρόγραμμα της την έναρξη των διαδικασιών για την κατάρτιση Τοπικού Χωρικού Σχεδίου (ΤΧΣ) εντός των διοικητικών ορίων του Δήμου Ρεθύμνου.Το νομικό πλαίσιο του 2014 και μετά (Ν. 4269/14, Ν.4325/14, Ν.4447/16,ΠΔ 90/18 κλπ) μας δίνει τα απαραίτητα εργαλεία .Μόνο με την κατάρτιση Τοπικού Χωρικού Σχεδίου (ΤΧΣ) μπορούν να επιλυθούν οριστικά χρονίζοντα προβλήματα, όπως η Πολεοδομική ενότητα «Περιβολίων» και ο καθορισμός ορίων οικισμών που εγκρίθηκαν με διοικητικές πράξεις από αναρμόδια όργανα.\nβ) Χωροταξικος – Πολεοδομικος Σχεδιασμος και δευτερογενης τομεας παραγωγης\nΕπέκταση του πολεοδομικού σχεδιασμού, μέσω των Τοπικών Χωρικών Σχεδίων (ΤΧΣ) στις Δημοτικές Ενότητες Αρκαδίου και Νικ.Φωκά, με διαβούλευση και συνεργασία και με τους κοινωνικούς και επιχειρηματικούς φορείς, όπου θα καθοριστούν οι χρήσεις γης για όλους του τομείς, όπως και για το δευτερογενή τομέα παραγωγής (βιοτεχνία -βιομηχανία).\nΑναβάθμιση του Βιοτεχνικού Πάρκου Ρεθύμνου με εξωτερικά έργα υποδομής, για να γίνει πιο ελκυστικό στις επιχειρήσεις χαμηλής όχλησης, κυρίως ως προς το οδικό δίκτυο πρόσβασης και σύνδεσης τουμε το ΒΟΑΚ.\nΣχεδιασμός μελλοντικού οργανωμένου χώρου μέσης όχλησης (π.χ.νέου Επιχειρηματικού Πάρκου), σε χώρο που προβλέπει το Γενικό Πολεοδομικό Σχέδιο (ΓΠΣ) και τα νέα Τοπικά Χωρικά Σχέδια (ΤΧΣ) του Δήμου.\nγ) Ακτοπλοϊκη συνδεση και λιμανι Ρεθυμνου\nΣήμερα το Ρέθυμνο παρότι παρουσιάζει εξαιρετική ανάπτυξη και σημαντική ανάγκη σε μετακινήσεις επιβατικού κοινού λόγω και του Πανεπιστημίου Κρήτης που εδρεύει στην πόλη μας, είναι ο μοναδικός νομός της Κρήτης που στερείται σύνδεσης με το λιμάνι του Πειραιά. Η απουσία σύνδεσης έχει επηρεάσει αρνητικά την ανάπτυξη του Νομούμας και έχει δημιουργήσει προβλήματα στο Πανεπιστήμιο. Η πύλη εισόδου του Ρεθύμνου παραμένει κλειστή.\nΔημιουργία Δημοτικής ή Διαδημοτικής Ναυτιλιακής Επιχείρησης με σκοπό την αγορά και εκμετάλλευση επιβατικού πλοίου. Η αγορά βασίζεται σε επιχειρηματικό σχέδιο (business plan) που υπάρχει ήδη ,καλύπτει τις σημερινές ανάγκες του τόπου μας και περιγράφει ακριβώς ποιό θα πρέπει να είναι το κατάλληλο πλοίο για την βιωσιμότητα της γραμμής και της Επιχείρησης. Οι Νόμοι που επέτρεπαν και επιτρέπουν στους Δήμους να ιδρύσουν Ναυτιλιακή Επιχείρηση ή να συμμετέχουν με ποσοστό πάνω από 51% στο μετοχικό κεφάλαιο άλλων ΑΕ που έχουν συστήσει ιδιώτες ,είναι : α) Νόμος 3463/2006 περί Κώδικα Δήμων και Κοινοτήτων (Κ.Δ.Κ) στο άρθρο 265 παρ.1,2,3 β) Νόμος3852/2010 πρόγραμμα Καλλικράτης στο άρθρο 107 παρ.2 και γ) Νόμος4555/2018 πρόγραμμα Κλεισθένης Ι στο άρθρο 182 παρ.3. Επομένως υπάρχουν όλα τα εργαλεία για να παίξει ο Δήμος Ρεθύμνου ένα πρωταγωνιστικό ρόλο στην ακτοπλοϊκή σύνδεση.\nΑνάπτυξη της κρουαζιέρας με την συνεργασία του Δήμου με εταιρίες που διαθέτουν κρουαζιερόπλοια μικρού και μεσαίου μεγέθους(έως 160μέτρα) τα οποία μπαίνουν χωρίς πρόβλημα και με ασφάλεια στο λιμάνι μας. Η θέση του λιμανιού μας ,μέσα στην καρδιά της πόλης ,είναι κατάλληλη για να επισκέπτονται οι επιβάτες των κρουαζιερόπλοιων την παλιά πόλη του Ρεθύμνου. Επιπλέον μπορούμε να διαφημίσουμε τα ιστορικά μνημεία του τόπου μας ,προσελκύοντας αρκετό κόσμο από τα κρουαζιερόπλοια.\nΑνάδειξη του Παλιού Λιμανιού με τον ελλιμενισμό μόνο αλιευτικών και παραδοσιακών τουριστικών πλοίων\nΠροστασία του προσήνεμου Μώλου με ειδικού τύπου μπλόκια(ογκόλιθων) ,ώστε να αποφεύγονται κάθε χρόνο τα φαινόμενα πλημμύρας και καταστροφής του Μώλου.\nΑνάθεση συνολικής μελέτης για την αξιοποίηση της ακτογραμμής του Νομού.\nΈναρξη των διαδικασιών για την δημιουργία νέου λιμανιού σε θέση δυτικά του Ρεθύμνου στην περιοχή Κουμπέ που θα μπορεί να εξυπηρετήσει τόσο εμπορικά, όσο και επιβατικά πλοία και θα αποσυμφορήσει το ήδη υπάρχον λιμάνι για αρκετές δεκαετίες,προσφέροντας στην ανάπτυξη του Ρεθύμνου.\nδ) εργα υδρευσης – αποχετευσης\nε) αντιπλημμυρικα εργα\nΗ ανυπαρξία έργων και οι κακοτεχνίες στα υφιστάμενα έχειμετατρέψει τα νερά και τις βροχές από ευλογία για την αγροτική παραγωγή σε κινδύνους για τους κατοίκους και τις περιουσίες τους.\nΗ συχνότητά τους πυκνώνει διεθνώς, καθώς οφείλονται σ’ ένα συνδυασμό παραγόντων κλιματικής αλλαγής και ασύστολης τσιμεντοποίησης των πόλεων. Με βάση αυτήν την εμπειρία, που συχνά είναι και τραγική, έχει ανάψει διεθνώς η συζήτηση για την αναζήτηση βέλτιστων αντιπλημμυρικών πρακτικών, και στο πλαίσιο αυτής,\nκυριαρχούν οι «πράσινες λύσεις»: Δρόμοι και πεζοδρόμια που επιτρέπουν στο νερό να απορροφηθεί από το έδαφος, κήποι και ταμιευτήρες στους δημόσιους χώρους, πράσινες ταράτσες και αποκατάσταση μπαζωμένων ρεμάτων. Ο Δήμος θα πρέπει να κινηθεί προς αυτήν την κατεύθυνση σε συνεργασία και με τους άλλους φορείς της πόλης.\nστ) Προβληματα οικισμων\nΟ Δήμος Ρεθύμνου έχει συνολικά 47 οικισμούς, που είναι οι δημοτικές και τοπικές κοινότητες των πρώην Δήμων Ρεθύμνου, Αρκαδίου ,Λαππαίων και Νικηφόρου Φωκά. Χωρίς αυτούς τους οικισμούς η πόλη του Ρεθύμνου δεν θα είχε ζωή. Ωστόσο η δημοτική αρχή τους παραμέλησε και δεν έγιναν σημαντικά έργα υποδομής σε αυτούς. Το βάρος δόθηκε στην πόλη του Ρεθύμνου με αποτέλεσμα να μην υπάρχειμια ισόρροπη ανάπτυξη μεταξύ πόλης και οικισμών. Πρέπει να αντιμετωπιστούν άμεσα τα προβλήματα ύδρευσης, άρδευσης και αγροτικής οδοποιίας των οικισμών. Επιπλέον πρέπει να υπάρξειμέριμνα για την σήμανση, το φωτισμό, την καθαριότητα και την διαμόρφωση συγκοινωνιακών δικτύων μεταξύ των οικισμών. Με την συμμετοχή των κατοίκων των οικισμών θα γίνει μια αποτύπωση των αναγκών τους και θα τεθούν οι προτεραιότητες για τις δομές υγείας,παιδείας καθώς και για την ανάπτυξη των τοπικών παραγωγικών δραστηριοτήτων με στόχο την ολοκληρωμένη και ισόρροπη ανάπτυξη τους. Μόνο έτσι θα αναπτυχθούν και δεν θα ερημώσουν.\nζ) Η αξιοποιηση των Δημοτικων Ακινητων\nΟι βασικότεροι λόγοι για τους οποίους δεν προχωρούν αυτές οι αξιοποιήσεις είναι βέβαια οι μακροχρόνιες γραφειοκρατικές διαδικασίες,η δυσκολία στην εξεύρεση των απαιτούμενων πόρων αλλά κυρίως το ότι δεν υπάρχει σταθερή προσέγγιση τέτοιων θεμάτων από τις διαδοχικές διαφορετικές Δημοτικές Αρχές. Με λίγα λόγια, αυτό που λείπει διαχρονικά από τον Δήμο Ρεθύμνου είναι ο μακροχρόνιος προγραμματισμός σε σχέση με την αξιοποίηση Δημοτικών και Δημόσιων ακινήτων. Εάν δηλαδή η κάθε Δημοτική Αρχή που αναλαμβάνει να διοικήσει το Δήμο παραλαμβάνει μια συγκεκριμένη κατεύθυνση προδιαγεγραμμένη, μελετημένη και αποφασισμένη, την οποία καλείται να υλοποιήσει χωρίς παρεκκλίσεις νομίζω ότι τα πράγματα θα εξελιχθούν πολύ καλύτερα.\nΖητήσαμε και λάβαμε από τον Αντιδήμαρχο Δημοτικής Περιουσίας το περιουσιολόγιο του Δήμου Ρεθύμνου και των κληροδοτημάτων του.Πραγματικά μείναμε έκπληκτοι για το πόσα πολλά ακίνητα έχει στην κατοχή του ο Δήμος μας και τα κληροδοτήματα του. Εκατομμύρια τετραγωνικά μέτρα ακινήτων γεμίζουν το περιουσιολόγιο του Δήμου μας.Θα περίμενε κανείς λοιπόν τα έσοδα από την ενοικίαση τους να είναι ανάλογα. Και όμως τα έσοδα αυτά είναι πενιχρά. Από την άλλη μεριά ο Δήμος μας πληρώνει μεγάλα ποσά σε ΕΝΦΙΑ κάθε χρόνο. Επιπλέον από την έρευνα μας προέκυψε ότι αρκετά τετραγωνικά μέτρα οικοπέδων και βοσκοτόπων έχουν καταπατηθεί από επιτήδειους και σε κάποιες περιπτώσεις έχουν ήδη οικοδομηθεί. Προκύπτει λοιπόν ένα σοβαρό\nπρόβλημα αξιοποίησης και προστασίας της περιουσίας του Δήμου μας και οι ευθύνες της δημοτικής αρχής είναι τεράστιες.\nΑπό την αρχή της νέας δημοτικής περιόδου θα δημιουργήσουμε μία ομάδα εργασίας η οποία θα ακολουθήσει ένα συγκεκριμένο χρονοδιάγραμμα, για παράδειγμα εξαμηνιαίο, στη διάρκεια του οποίουμε τη συνεργασία νομικών, υπηρεσιακών, εξωτερικών συνεργατών και φορέων του τόπου μας θα συντάξει αυτό το επιχειρησιακό σχέδιο, που θα είναι έρθει για έγκριση στο Δημοτικό Συμβούλιο. Σ’ αυτό το επιχειρησιακό σχέδιο όχι μόνο θα αποτυπώνεται η ευχή για την υλοποίηση μίας αξιοποίησης ή η ευχή για την διεκδίκηση ενός ακινήτου αλλά και η μεθοδολογία που θα ακολουθηθεί για να επιτευχθούν τα παραπάνω.\nΗ ψήφιση ενός τέτοιου επιχειρησιακού σχεδίου με μεγάλη πλειοψηφία ενδεχομένως προσεγγίζει τη λογική μιας κανονιστικής απόφασης και δεσμεύει -τουλάχιστον ηθικά – τις επόμενες Δημοτικές Αρχές να προχωρήσουν στην υλοποίησή του. Μόνο μ’ αυτό τον τρόπο θαμπορέσει να υλοποιηθεί σταδιακά το σχέδιο, αφού η κάθε Δημοτική Αρχή δεν θα ξεκινά από το μηδέν αλλά θα συνεχίζει από το σημείο που έχει σταματήσει η προηγούμενη.\nΕτσι θα αξιοποιήσουμε τη Δημόσια και Δημοτική περιουσία σε όλη την έκταση του δήμου για την δημιουργία πολιτιστικών, εκθεσιακών χώρων,χώρων προώθησης και προβολής τοπικών προϊόντων και δημιουργία\nχώρων αναψυχής, πράσινου, αθλητισμού κλπ. Να τελειώσουμε με την εικόνα των παραμελημένων και ερειπωμένων ιστορικών κτιρίων μέσα από ένα γενναίο πρόγραμμα διάσωσης του πολιτισμού και της ιστορίαςμας. Η πόλη μας έχει μακρόχρονη ιστορία και παρουσία και πρέπει να την αναδείξομε και μέσα από την σωτηρία των μνημείων της.\nΗ πρακτική του all inclusive στον τουρισμό ,ζημιώνει το τουριστικό προιόν και οδηγεί σε μία στρεβλή ανάπτυξη αφού οι τουριστικές μονάδες δεν έχουν καμία σύνδεση με την πόλη,τις τοπικές κοινότητες, το δίκτυο των τοπικών παραγωγών και τον πολιτισμικό πλούτο της ενδοχώρας.Είναι ανάγκη λοιπόν:\nH τουριστική πολιτική του Δήμου να στοχεύει στην προβολή του Ρεθύμνου ως ένα ενιαίο φυσικό, πολιτισμικό και ιστορικό σύνολο και στον περιορισμό του all inclusive,με συλλογικές αποφάσεις προς όφελος των τοπικών παραγωγών και εμπόρων.\nΝα προχωρήσουμε επιπλέον σε αναπτυξιακό σχεδιασμό για την διασύνδεση του πρωτογενούς τομέα με τον τουρισμό αξιοποιώντας τους διαθέσιμους πόρους και δημιουργώντας νέες δομές εξασφαλίζοντας πολλαπλασιαστικά οφέλη για την τοπική κοινωνία. Ζητούμενο μας είναι να κάνομε, μαζί με τους παραγωγούς του πρωτογενούς τομέα, ενέργειες εξασφάλισης, προώθησης προϊόντων, αγορών διάθεσης και κατοχύρωσης σημάτων.\nΔημιουργία στο Δήμο γραφείου που θα είναι ο συνδετικός κρίκοςμεταξύ πόλης,οικισμών και τουριστικών μονάδων και το οποίο θα ασχολείται με την αμφίδρομη πληροφόρηση και προώθηση της συνεργασίας μεταξύ παραγωγών και τουριστικών μονάδων.\nΑναβάθμιση της Δημοτικής Επιτροπής Τουρισμού\nΟργάνωση και λειτουργία των δημοτικών υποδομών εξυπηρέτησης των επισκεπτών(πχ δημόσιες τουαλέτες, εξασφάλιση προσβασιμότητας σε άτομα με ειδικές ανάγκες,σημεία ενημέρωσης και προβολής)\nθ) Αγροτικη Παραγωγη\n3. Αντιμετωπιση προβληματων καθημερινοτητας\nΗ παρούσα Δημοτική Αρχή δεν μπόρεσε να αντιμετωπίσει σημαντικά προβλήματα της καθημερινότητας όπως το κυκλοφοριακό,\nτην καθαριότητα και την βελτίωση της ποιότητας ζωής των Ρεθεμνιωτών.\nα) Κυκλοφοριακο προβλημα – Οδικο δικτυο – Συγκοινωνιες παρκινγκ\nΠρέπει να υλοποιηθεί Νότιος Περιφερειακός Άξονας\nΗ κοροϊδία προς τους δημότες είναι μεγάλη. Ο Ο.Α.Κ. έκανε ανάθεση για μελέτες τοπογραφικές, συγκοινωνιακές, στατικές κ.λ.π στις07/04/2009. Σήμερα το έτος 2019 κανένα τμήμα δεν έχει ολοκληρωθεί για την Νότια παράκαμψη Ρεθύμνης η οποία θα μπορούσε να βελτιώσει το κυκλοφοριακό. Έγιναν αρκετά λάθη όπως π.χ δεν είδαν στην χάραξη ότι ο δρόμος περνάει μέσα από σχολείο (16o Δημοτικό Σχολείο) το οποίο λειτουργεί με πολλούς μαθητές. Ωστόσο πρέπει να γίνουν οι απαραίτητες απαλλοτριώσεις και να ξεκινήσει επιτέλους αυτό το έργο που θα λύσει το κυκλοφοριακό πρόβλημα της πόλης.\nΘα πρέπει να γίνουν έργα στις γειτονιές για την δημιουργία θέσεων πάρκινγκ.\nΔημιουργία θέσεων στάθμευσης στις τρείς εισόδους της πόλης(από Δύση, Νότια και Ανατολικά). Η σχετική δαπάνη μπορεί να καλυφθεί από το Πράσινο Ταμείο, είτε σε δημοτικό χώρο είτε αγοράζοντας. Οι χώροι αυτοί πρέπει να λειτουργήσουν ως χώροιPark and Ride, δηλαδή δωρεάν δημοτικοί χώροι στάθμευσης και με συνεχή δρομολόγια με συλλογικά μέσα μεταφοράς θα μπαίνουν επίσης δωρεάν και θα βγαίνουν δημότες και επισκέπτες ,από και προς το κέντρο της πόλης.\nΕίναι απαραίτητη η οργάνωση μιας λειτουργικής αστικής συγκοινωνίας. Η σημερινή εξυπηρέτηση με τα αστικά λεωφορεία του ΚΤΕΛ Ρεθύμνου δεν προσφέρει μια αξιόπιστη και ανταγωνιστική του αυτοκινήτου λύση ούτε καν για μετακινήσεις εντός του συμπαγούς οικιστικού ιστού. Οι συχνότητες που προσφέρονται σήμερα εντός του οικιστικού ιστού είναι τρία δρομολόγια την ώρα και στους γύρω οικισμούς που συγκεντρώνουν πλέον το 1/3 των κατοίκων του Ρεθύμνου τα δρομολόγια κυμαίνονται από 1 δρομολόγιο την ώραμέχρι 2 δρομολόγια την ημέρα. Επομένως είναι απαραίτητη η αύξηση των δρομολογίων του ΚΤΕΛ από το κέντρο προς τους οικισμούς.Επιπλέον τα τεράστια λεωφορεία «φυσαρμόνικες» που χρησιμοποιεί επιβαρύνουν υπερβολικά την κυκλοφορία.\nΣτις συνοικίες της πόλης πρέπει να διανοιχθούν δρόμοι με σκοπό την σύνδεση των συνοικιών μεταξύ τους.\nΔημιουργία πάρκου κυκλοφοριακής αγωγής ,όπου οι μαθητές των σχολείων θα μάθουν να αντιμετωπίζουν την οδήγηση και την κυκλοφορία με υπευθυνότητα.\nΜε την λήξη της σύμβασης μίσθωσης με τον ιδιώτη του πάρκινγκ των 4ων Μαρτύρων ,το πάρκινγκ θα ξαναγίνει Δημοτικό με σκοπό να εξασφαλίζει έσοδα στον Δήμο και εξυπηρέτηση στους πολίτες με χαμηλό κόστος.\nΗ Δημοτική μας Παράταξη υποστηρίζει τον δημόσιο χαρακτήρα των υπηρεσιών καθαριότητας του Δήμου. Ο Δήμος Ρεθύμνου αντί να εκχωρείμέρος της αποκομιδής των απορριμμάτων σε ιδιώτη εργολάβο θα πρέπει να εκμεταλλευτεί τις δυνατότητες του νόμου 4479/2017 για πλήρη στελέχωση των υπηρεσιών καθαριότητας με μόνιμο προσωπικό.\nΕκσυγχρονισμό των απορριμματοφόρων με βάρος στους κινητούς σταθμούς μεταφόρτωσης\nΑγορά σύγχρονων μηχανημάτων σάρωσης, ακτοκαθαριστήρων,πλυντηρίων κάδων κλπ.\nΑνακοίνωση 4ψήφιου αριθμού (π.χ. 1100) όπου χωρίς χρέωση οι Δημότες θα αναφέρουν τυχόν προβλήματα σε αποκομιδή, σκούπισμα,\nΛάδια στο οδόστρωμα, γεμάτα καλαθάκια σε δρόμους πλατείες κλπ και ειδικό συνεργείο άμεσης επέμβασης θα δίνει λύσεις σε λίγα λεπτά\nΥπογειοποίηση των κάδων σε όλη την παραλία και την παλιά πόλη.\n4. Παιδεια – Αθλητισμος – Πολιτισμος\nΑξιοποίηση της Δημοτικής περιουσίας σε όλη την έκταση του Δήμου για την δημιουργία σχολείων και εκπαιδευτικών δομών. Θα χαρτογραφήσουμε τα οικόπεδα του Δήμου και των κληροδοτημάτων του αλλά και τα υπάρχοντα κτίρια που είναι κατάλληλα γι αυτό το σκοπό.\nΜακροπρόθεσμος σχεδιασμός για την ίδρυση νέων σχολείων που θα λαμβάνει υπόψιν χωροταξικά,πληθυσμιακά και κοινωνικά κριτήρια.\nΔιεκδίκηση περισσοτέρων πόρων από το κεντρικό κράτος για να εξασφαλιστεί η λειτουργία και η συντήρηση των σχολικών μονάδων.\nΣτατικός έλεγχος όλων των σχολικών κτιρίων και των παιδικών σταθμών σε τακτά χρονικά διαστήματα.\nΔιενέργεια διαφανών διαγωνισμών για όλες τις προμήθειες όλων των σχολείων.\nΓια την Ανώτατη Εκπαίδευση το πρόγραμμα μας προβλέπει:\nα)Την αναβάθμιση του τμήματος του Ρεθύμνου, της «Μουσικής Τεχνολογίας και Ακουστικής» σε Πανεπιστημιακό επίπεδο.\nδ)Την υποστήριξη και ανάδειξη του διεθνώς αναγνωρισμένου έργου του ερευνητικού κέντρου της πόλης μας, του Κέντρου Φυσικής Πλάσματος & Λέϊζερ, με συνεργασίες – συνέργιες των δομών και επιχειρήσεων του Δήμου μας, προς όφελος όλων των δημοτώνμέσω της προστιθέμενης αξίας της παραγόμενης καινοτομίας.\nΚαταγραφή των αθλητικών υποδομών του Δήμου και ολοκληρωμένο πρόγραμμα αξιοποίησής τους\nΑναβάθμιση της Δημοτικής επιτροπής αθλητισμού και στήριξη τουμαζικού αθλητισμού με κοινωνικά χαρακτηριστικά.\nΔημιουργία σύγχρονου σταδίου ικανού για διεθνείς αγώνες στο Δημοτικό Αθλητικό Κέντρο Γάλλου.\nΆμεση δημοπράτηση για την δημιουργία εξεδρών σε γήπεδα Μισιρίων και Σοχώρας.\nΒελτιωτικές παρεμβάσεις σε γήπεδα Αρμένων, Ατσιποπούλου κλπ\nΣυνεργασία για την δημιουργία νέου κολυμβητηρίου με προδιαγραφές για επίσημους αγώνες.\nΑναβάθμιση του Αρκάδιου Δρόμου σε διεθνή με ειδικά πλαισιωμένες εκδηλώσεις.\nΕτήσια οικονομική ενίσχυση όλων των Αθλητικών Σωματείων από τον Οκτώβρη του 2019 και στέγαση όλων των Αθλητικών Σωματείων που δεν έχουν χώρους άθλησης (π.χ. πάλη).\nγ) Πολιτισμος- Αναδειξη αρχαιολογικης και ιστορικης κληρονομιας\nΟ πολιτισμός αποτελεί για κάθε κοινότητα (τοπική, εθνική ή παγκόσμια) την έκφραση της ταυτότητάς της, τον συνεκτικό ιστό της, το σημείο αναφοράς της, την έκφραση του οράματος της για το μέλλον.Πολιτισμός δεν είναι μόνο η τέχνη, είναι κάθε δραστηριότητα του ανθρώπου που εξευγενίζει το βίο.\n1) Την προβολή της πολιτισμικής μας ιδιαιτερότητας και του πολιτιστικού παρελθόντος μας\n3) Την φροντίδα και την στήριξη όλων των πρωτογενών δημιουργικών δυνάμεων, κυρίως των νέων.Το πρόγραμμα μας για τον πολιτισμό προβλέπει:\nΤην ανάδειξη του δήμου Ρεθύμνου σε Μαρτυρικό δήμο με ΦΕΚ και την δημιουργία Μουσείου Αντίστασης σε συνεργασία με το Ιστορικό Τμήμα του Πανεπιστημίου Κρήτης. Επίσης προβλέπει την ανάδειξη των περιοχών των μαχών του Β ́ Παγκοσμίου Πολέμου π.χ.Αεροδρόμιο Πηγής, Λόφοι Αγίου Γεωργίου Περιβολίων, Λατζιμάς,παραλία Μισσιρίων, Σταυρωμένου, Καστελλάκια, Κόρακα Καμάρα κλπ.\nΤην ανάδειξη των Αρχαιολογικών χώρων Αργυρούπολης –Αρμένων ούτως ώστε να δημιουργηθεί με την Ελεύθερνα ένα επισκέψιμο τρίγωνο από ντόπιους και ξένους.\nΤην κατασκευή ενός Συνεδριακού – Πολιτιστικού Κέντρου. Αυτό θα αποτελείται από ένα δίκτυο πολιτιστικών χώρων στους οποίουςμπορούν να στεγαστούν ή να φιλοξενούνται δημιουργικές ομάδες καθώς και δραστηριότητες και εκδηλώσεις ευρέως φάσματος π.χ.εκπαιδευτικές, οικολογικές, σεμινάρια, διαλέξεις, συνέδρια, θέατρο, μουσική κλπ.\nΔημιουργία ενός Δημοτικού Πολιτιστικού Φορέα που θα εξασφαλίζει την πρόσβαση κάθε πολίτη στην πολιτιστική διαδικασία.\nδ) Ρεθεμνιωτικο Καρναβαλι\nΤο Ρεθεμνιώτικο Καρναβάλι είναι ένας σημαντικός πολιτιστικός θεσμός για τον τόπο μας. Είναι ένας θεσμός δημιουργίας, χαράς,εθελοντικής προσφοράς και αλληλεγγύης.\n– Ασφάλεια καρναβαλιού και περιφρούρηση στην μεγάλη παρέλαση.Συνεργασία καρναβαλικών ομάδων, αστυνομίας και εθελοντών.\nΠρέπει να εξασφαλιστεί η διαφάνεια στην λειτουργία της ΚΕΔΗΡ με την σύνταξη κάθε χρόνο αναλυτικών οικονομικών απολογισμών για το Καρναβάλι. Στους οικονομικούς αυτούς απολογισμούς θα πρέπει να αναγράφονται αναλυτικά τόσο οι δαπάνες του Καρναβαλιού όσο και οι πηγές χρηματοδότησης και οι χορηγίες.\nΠροβολή συνεχώς του Καρναβαλιού μας όχι μόνο σε ελληνικά μέσα ενημέρωσης, αλλά και σε μέσα ενημέρωσης του εξωτερικού. Στόχος μας\nΠρέπει να είναι η συνεχής αύξηση του αριθμού και των ξένων επισκεπτών. Αυτό μπορεί να γίνει προσκαλώντας και φιλοξενώντας δημοσιογράφους όχι μόνο από την Ελλάδα αλλά και το εξωτερικό. Έτσι κάθε χρόνο θα αυξάνεται ο αριθμός και των ξένων επισκεπτών.\nΕξεύρεση χώρου στον Δήμο μας για την δημιουργία μιας βιωματικής και έξυπνης Καρναβαλούπολης με Καρναβαλικά στοιχεία,από αυτά που δημιουργούνται κάθε χρονιά αλλά χάνονται και πετιούνται,αλλά και με άλλα νέων δημιουργών που αυτός ο χώρος θα είναι ένας δωδεκάμηνος τουριστικός προορισμός.\nΣύσταση και λειτουργία Μουσείου Ιστορίας του Ρεθεμνιώτικου Καρναβαλιού στο οποίο θα εκτίθενται οι παλαιότερες στολές των ομάδων. Κατάλληλος χώρος για την δημιουργία αυτού του Μουσείου είναι και το κτίριο που στεγαζόταν ο ΕΟΜΜΕΧ στην οδό Κριτοβουλίδου15-17.\nΕπιδότηση 1000 ευρώ σε κάθε Καρναβαλική ομάδα που θα αγοράσει τις Καρναβαλικές στολές από Ρεθεμνιώτικες βιοτεχνίες.


Χρυσή Αυγή ΕΣΗΕΑ\nΕισβολή υπόδικων βουλευτών της Χρυσής Αυγής, το μεσημέρι της Δευτέρας στο κτίριο της ΕΣΗΕΑ, όπου διεξαγόταν συζήτηση στρογγυλής τράπεζας με θέμα "Οι εθνικές μειονότητες στην Ελλάδα" με αφορμή την Παγκόσμια Ημέρα Ανθρώπινων Δικαιωμάτων.\nΜέλη της Χρυσής Αυγής, συνοδεία των βουλευτών, απέκλεισαν το κτήριο και φώναξαν υβριστικά συνθήματα, κρατώντας ελληνικές σημαίες.\nΑνάμεσα τους βρίσκονταν οι Γιάννης Λαγός, Ηλίας Παναγιώταρος και Κωνσταντίνος Μπαρμπαρούσης.\nΟι υπόδικοι βουλευτές, μπήκαν στο κτίριο μαζί με άλλα μέλη της Χρυσής Αυγής, ανέβηκαν στον 3ο όροφο όπου διεξάγεται η συζήτηση και αφού φώναξαν υβριστικά συνθήματα, αποχώρησαν με στρατιωτικό παράγγελμα.\nΟι διοργανωτές καταγγέλλουν πως είχαν ζητήσει αστυνομική προστασία, αλλά η έκκληση τους αγνοήθηκε από την Ελληνική Αστυνομία.\nΗ συζήτηση τελικά συνεχίστηκε, ενώ τα μέλη της Χρυσής Αυγής τραγούδησαν τον Εθνικό Ύμνο προτού αποχωρήσουν.\nΗ Ένωση Συντακτών σε ανακοίνωσή της αναφέρει ότι αφετηρία της επανεμφάνισης της Χρυσής Αυγής, ήταν χωρίς αμφιβολία "η πολιτική ευκαιρία που της έδωσε ο κοινοβουλευτικός χειρισμός της κυβέρνησης με μετάβαση στο Καστελλόριζο και στη Ρω".\nΣυνεχίζοντας, η ΕΣΗΕΑ χαρακτηρίζει πρωτοφανή τη δήλωση του τέως υπουργού Δικαιοσύνης Ν. Παρασκευόπουλου περί ένταξης της Χρυσής Αυγής στο κλίμα της Δημοκρατίας, και επισημαίνει προς πάσα κατεύθυνση, ότι ουδείς μπορεί να ακυρώσει τον θεσμικό ρόλο της ΕΣΗΕΑ ως υπερασπιστή της ελευθερίας της έκφρασης, και να εμποδίσει την υποχρέωσή της και ως πνευματικού Σωματείου, να δίνει βήμα για την υπεράσπιση των πολιτικών, κοινωνικών και ατομικών δικαιωμάτων.\n"Καμία απειλή, καμία αντίδραση, όποιας μορφής δεν πρόκειται να μας επιβάλει λογοκρισία" υπογραμμίζει η ΕΣΗΕΑ.\nΤέλος, η ανακοίνωση της Ένωσης Συντακτών αφήνει αιχμές για τη "διακριτική" στάση της αστυνομίας, η οποία δεν παρενέβη στη βίαιη εισβολή των μελών της Χ.Α. στο κτίριο της Ακαδημίας.\n"Η εγκληματική οργάνωση έδειξε ξανά το πραγματικό της πρόσωπο. Η σημερινή εισβολή των νεοναζί σε εκδήλωση στην ΕΣΗΕΑ, με επικεφαλής τους υπόδικους βουλευτές Λαγό, Παναγιώταρο και Μπαρμπαρούση, οι προπηλακισμοί, τα υβριστικά συνθήματα και οι απειλές, αποδεικνύουν για άλλη μια φορά, ότι οι συγκεκριμένοι εγκληματίες δεν είναι τίποτε άλλο παρά γνήσιοι απόγονοι των Ταγμάτων Εφόδου και των εγχώριων συνεργατών των ναζί", σημειώνει ο ΣΥΡΙΖΑ.\nΚαι προσθέτει: "Αποτελεί καθήκον και υποχρέωση απέναντι στην ιστορία αυτού του τόπου, να υψώνουμε τοίχο απέναντι στον φασισμό και τον ναζισμό. Δημοκρατικό καθήκον κάθε πολίτη και κάθε πολιτικού κόμματος είναι η κοινωνική και πολιτική απομόνωση του εγκληματικού μορφώματος".\nΜε ανάρτηση του στο Twitter o Σταύρος Θεοδωράκης σχολίασε: "Η Χρυσή Αυγή παρά τα χάδια Καμμένου - Παρασκευόπουλου επιμένει στον τραμπουκισμό. Η σύγκλιση, σύντροφοι ΣΥΡΙΖΑΝΕΛ, προφανώς αναβάλλεται.".


Διακινηση ιδεων: 2009\nαντινομία με το πνεύμα.\nΗ κοινωνία της τελειότητας και της ομοιότητας. Δύσκολα μπορεί κανείς να ξεχωρίσει το διαφορετικό μέσα στην άβουλη μάζα των ανθρώπων που τον περικλείει και τις περισσότερες φορές το προτέρημα αυτό της διαφορετικότητας θεωρείται ελάττωμα. Τι μπορούμε να ορίσουμε ως σωστό και τι ως λάθος; Ποιος κρίνει και αποφασίζει τα αποτελέσματα των πράξεών μας; Ποιος είναι κύριος του εαυτού μας αν όχι εμείς οι ίδιοι; Συνηθίζεται να πιστεύουν όλοι σε έναν θεό είτε λέγεται Αλλάχ είτε βούδας είτε χριστός! Μα γιατί πιστεύουν; Δεν το γνωρίζουν, μα αν προσέξεις μπορείς να διακρίνεις ίσως μετά δυσκολίας τι κρύβεται πίσω από την πίστη και την αφοσίωση αυτή σε υπαρκτά και μη πρόσωπα που τίποτα άλλο εκτός από συγγράμματα φανερώνει την παρουσία τους. Ο φόβος και οι προσωπικές ανασφάλειες του ανθρώπου ως ξεχωριστό άτομο είναι αυτά που τον οδηγούν στο απελπιστικό αδιέξοδο της επίκλησης για βοήθεια σε μια στιγμή ανικανότητας όπου τίποτα από αυτά που έχει τη δυνατότητα να κάνει δεν θα τον βοηθήσει. Μα είναι χρέος σας και χρέος μου να αντιμετωπίζουμε τα προβλήματά μας με όποιον τρόπο μπορούμε. Δεν είναι σωστό αλλά και πρακτικώς εφικτό να αποφεύγουμε προβλήματα και καταστάσεις ζητώντας βοήθεια από «ανώτερα όντα» ή απλά γυρνώντας την πλάτη σε ό, τι φαντάζει ακατόρθωτο για εμάς. Ο πραγματικός θεός είναι μέσα μας! Εκεί ζει, αναπνέει και υπάρχει μόνο για εμάς. Αυτός ορίζει τις πράξεις μας, το σωστό και το λάθος και δεν είναι άλλος από τον ίδιο μας τον εαυτό. Στις δύσκολες στιγμές μόνο εσύ είσαι δίπλα σου ακόμα και αν δεν το αντέχεις. Κανένας θεός και καμιά θρησκεία δεν θα σου λύσει όλα σου τα προβλήματα είτε υλικά είτε πνευματικά. Ποιος πάσχων από ψυχική ασθένεια μπορεί να βοηθηθεί από τον θεό αν ο ίδιος δεν βοηθήσει τον εαυτό του ή δεν βοηθηθεί από κάποιον τρίτο; Κανένας! Οι προσευχές δεν εισακούγονται ποτέ! Είναι απλά ένα μέσο άντλησης ψυχικής δύναμης για τους ψυχικά ασθενέστερους διότι αν όντας κενός εσωτερικά δεν μπορείς να κρίνεις και ταυτοχρόνως δεν μπορείς να σε αγαπήσεις. Από κει πηγάζουν όλες σου οι ανασφάλειες και εκεί βρίσκεται και ο φόβος για το ανώτερο, το δυνατό και κακό πνεύμα που θα σε τιμωρήσει με τις 10 εντολές που θέσπισε ώστε να μην τις παραβαίνεις για να μπορέσεις να πας στον παράδεισο. Μα ποιος θεός τόσο πονόψυχος και συμπονετικός όσο ο δικός σου θα ήταν τόσο αυστηρός μαζί σου; Ποιος θεός που συγχώρησε μια πόρνη θα έλεγε ότι η μοιχεία είναι αμαρτία και ό, τι κάθε σαρακοστή, Πάσχα και γιορτές πρέπει να απέχεις από τις σεξουαλικές πράξεις; Ότι οι προγαμιαίες σχέσεις θεωρούνται όχι μόνο απαγορευμένες άρα σαφώς και αμαρτία αλλά και απαγορεύονται από τον νόμο και ποιος θεός είναι αυτός που είναι και νομοθετικό όργανο πέρα από ηθικό; Έχεις αναρωτηθεί γιατί ο θεός σου είναι γεμάτος προκαταλήψεις και απαγορεύσεις; Η απάντηση είναι όχι μα αν θα αναρωτηθείς ποτέ ανθρωπάκι θα συνεχίσεις να πιστεύεις σε αυτόν με τέτοιο σθένος και αγάπη ως προς το μέρος τους και θα έχεις τηρήσει όλα όσα σου έχει στερήσει εκ γενετής; Πάλι όχι! Φοβάσαι τόσο που δεν σκέφτεσαι καν να αμφισβητήσεις όλα όσα σου δόθηκαν ως δεδομένα. Δεν μπορείς να απορρίψεις την πίστη σου σε κάτι που δεν γνωρίζεις αλλά μπορείς να απορρίψεις τον συνάνθρωπό σου όταν σε εκλιπαρεί για βοήθεια! Αυτό είναι ανθρωπισμός και χριστιανισμός; Αν ναι, ευχαριστώ πολύ αλλά δεν θα πάρω τίποτα από τα δύο. Είναι εξίσου μισητά για μένα όσο και εσύ που στολίζεσαι για να πας εκκλησία και να δοξάσεις αυτά που την επόμενη στιγμή θα απορρίπτεις στην πράξη. Φέρεσαι πιο εγωιστικά και υποκριτικά από τους ανθρώπους που θεωρείς αποβράσματα της κοινωνίας που εσύ έφτιαξες στηριζόμενη στην θρησκεία και την «δήθεν» αγάπη. Μπορείς να κρίνεις τους πάντες ποτέ όμως τον εαυτό σου και αν σου ζητηθεί δεν είσαι ικανός να το κάνεις γιατί είσαι απλά ανεπαρκής. Η επιφάνειά σου είναι φανταχτερή και στολισμένη με κάθε λογής ομορφιά όμως το εσωτερικό σου είναι τόσο άδειο που αν ποτέ κοιτάξεις μέσα του με προσήλωση θα τρομάξεις από την κενότητά του. Εγκλωβίζεις τον εαυτό σου μέσα στα μικρά τετραγωνάκια του μυαλού σου και του κοινωνικού κύκλου που σε περιβάλλει παρουσιάζοντας την ανικανότητα να διακρίνεις τι υπάρχει πέρα από αυτό. Καταπιέζεις ο ίδιος τον εαυτό σου και μετά επιτρέπεις και στον θεό σου να σου επιβάλλεται και στους εκπροσώπους του να σε έχουν του χεριού τους δίχως να υπάρχει περιθώριο διαφυγής. Είσαι υπαίτιος για όλα όσα σου συμβαίνουν μην κατηγορείς ανώτερες δυνάμεις πια. Ακόμα και τις μεγαλύτερες επιθυμίες σου τις μεταφράζεις ως απαγορεύσεις και ταμπού δρώντας προκατειλημμένα όταν φτάνεις να αγγίξεις το θέμα αυτό. Εσύ επινόησες τις 10 αυτές εντολές, εσύ επινόησες τους θεούς σου, εσύ όρισες τις αμαρτίες και εσύ ερμήνευσες την αγάπη ως θεόσταλτο δώρο σε όποιον το κατέχει μα ξέχασες κάτι. Δεν είναι όλοι σαν και εσένα. Δεν υπάρχει η κλίμακα και ο ορισμός του τέλειου, υπάρχει όμως η μετριότητα και η μετριότητα είναι καλύτερη από οτιδήποτε. Πρέπει να μάθεις στα λίγα για να αντέξεις στα πολλά. Αν σταματούσες για λίγο να χαζέψεις γύρω σου και να παρατηρήσεις με προσοχή θα έβλεπες ότι υπάρχει και η αληθινή πλευρά του νομίσματος, αυτή που δεν περιβάλλεται από «πρέπει», η ελεύθερη πλευρά του ανθρώπου. Βαθιά μέσα σου γνωρίζεις ότι αυτό θες πραγματικά αλλά δεν αφήνεις ελεύθερο τον εαυτό σου να επιλέξει και να βρει τι τον γεμίζει αλλά αντιθέτως αρκείσαι μόνο σε επιφανειακές διασκεδάσεις αυτοκαταστροφής κλείνοντας τα μάτια σου σε όσα φαίνονται τρομαχτικά. Τόση υποκρισία και ειρωνεία την ίδια στιγμή είναι τραγικό θέαμα. Επικρατεί μια γενικότερη αποξένωση, ένα μεγάλο ψέμα σε όλους τους τομείς της μικρής ζωής μας. Άνθρωποι άγνωστοι μεταξύ τους σε μια πόλη φάντασμα, σκιές στα σοκάκια μιας ένδοξης εποχής που έγινε η κόλαση και ο παράδεισος μαζί, ο πολιτισμός έχει πεθάνει, η ανάγκη για έκφραση είναι πλέον ανύπαρκτη και το χειρότερο η προσωπική άποψη των ανθρώπων που πηγάζει από τον σεβασμό στον εαυτό τους και στο εγώ και εν συνεχεία στον συνάνθρωπό τους εκλείπει. Είναι αυτό το αποτέλεσμα των πράξεών μας ή αρχή των δεινών που θα ακολουθήσουν; Μήπως η αρχή αυτή έχει ήδη γίνει μα φανήκαμε για άλλη μια φορά ανίκανοι να αντιμετωπίσουμε την κατάσταση και που είναι τώρα ο μεγάλος μα θεός που φροντίζει για όλους δίνοντάς μας λύσεις; Όσο περισσότερη σκέψη τόση περισσότερη αμφισβήτηση και όση περισσότερη αμφισβήτηση τόση περισσότερη απελπισία και μελαγχολία μα πώς θα δει κανείς όλα όσα είναι καλά κρυμμένα πίσω από προσωπεία και «πρέπει» αν δεν προβληματιστεί και απογοητευτεί; Η μία ερώτηση οδηγεί στην άλλη και ίσως είναι ανώφελος ο τόσος προβληματισμός μα είναι ο μοναδικός τρόπος διαφυγής και αντίστασης αν θέλει κανείς να λέγεται άνθρωπος και να είναι!\nΑναρτήθηκε από terry στις 3:48:00 μ.μ. Δεν υπάρχουν σχόλια:


Ξενοδοχείο στην Αθήνα - Άνθρωπος + Χώρος\nΜέσα στην καρδιά του επιχειρηματικού κέντρου της Αθήνας, στην διέξοδο της πόλης προς την θάλασσα κτίσθηκε το Ξενοδοχείο ATHENAEUM INTERCONTINENTAL, έργο σημαντικό τόσο δια τον Ελληνικό τουριστικό χώρο όσο και ένα από τα σπουδαιότερα της σειράς INTERCONTINENTAL HOTELS CORPORATION. Καταβλήθη προσπάθεια εκ μέρους των Ελλήνων αρχιτεκτόνων να δώσουν στο έργο τους μια μορφή συμβολική, «ένα σχήμα αγκαλιάς» που υποτάσσεται και προσκυνάει τον Παρθενώνα. Η καινούργια αυτή προσέγγιση αρχιτεκτονικής συνδυάζει αριστοτεχνικά την ποιότητα της αισθητικής και την προσαρμογή στις σύγχρονες ανέσεις, που απαιτεί η διεθνής πλατεία των μεγάλων ξενοδοχείων.\nΤο εντυπωσιακό 10όροφο κτίριο έχει επενδυθεί με μάρμαρα από τα λατομεία των Ιωαννίνων και το «σχήμα αγκαλιάς», σε λοξό Π, εξασφαλίζει στα περισσότερα δωμάτια του μια πανοραμική θέα προς την Ακρόπολη, τον Λυκαβηττό και το μνημείο του Φιλοπάππου. Οι αρχιτέκτονες με σκοπό να δημιουργήσουν ευρύχωρες βεράντες για περισσότερα δωμάτια και σουίτες, σχεδίασαν την δυτική πτέρυγα του κτιρίου σε κλιμακωτά επίπεδα που με πλούσια βλάστηση τους θα δίνουν την εντύπωση «κρεμαστών κήπων».\nΤο Ξενοδοχείο διαθέτει 630 δωμάτια με σύνολο 1200 κρεβάτια, συμπεριλαμβανομένου ενός μεγάλου αριθμού από μονές και διπλές σουίτες, μιας Προεδρικής σουίτας με 5 δωμάτια καθώς και μιας σουίτας Φιλοξενίας 4 δωματίων. Εις το επίπεδο της εισόδου (LOBBY) το άτριο ανοίγεται προς τα κάτω δημιουργώντας έτσι μια μοναδική οπτική εικόνα βάθους ενώ η γυάλινη οροφή (SKYLIGHT) φωτίζει άπλετα όλον το χώρο. Το LOBBY διαθέτει εκτός από τον χώρο της Υποδοχής, ένα πολυτελές εστιατόριο που μπορεί να εξυπηρετήσει 200 άτομα, ένα μπαρ, ένα εστιατόριο με θέα στην πισίνα ένα SNACK BAR στον χώρο της πισίνας, και ένα πολυτελέστατο συγκρότημα καταστημάτων για την εξυπηρέτηση της πελατείας του.\nΣτο πρώτο επίπεδο κάτω από το κυρίως LOBBY υπάρχουν; Στούντιο Υγιεινής, κομμωτήριο ανδρών και γυναικών, τα διοικητικά γραφεία, εστιατόρια προσωπικού με λουτήρες, αίθουσες μετεκπαιδεύσεως προσωπικού καθώς και δεύτερο συγκρότημα καταστημάτων. Επί πλέον υπάρχει ελληνική ΤΑΒΕΡΝΑ και η δισκοθήκη χωρητικότητας 230 ατόμων. Στο δεύτερο επίπεδο κάτω από το LOBBY , υπάρχουν αίθουσες Συνεδρίων, Δεξιώσεων, Συσκέψεων, κλπ. του Ξενοδοχείου. Τέλος, η μεγάλη αίθουσα πολλαπλής χρήσεως του Ξενοδοχείου έχει χωρητικότητα για 1500-1950 άτομα για δεξιώσεις ή για συνέδρια αντιστοίχως.\nΗ εσωτερική διακόσμηση έχει γίνει από την εταιρεία DALE KELLER AND ASSOCIATES. Η στατική μελέτη έγινε από τον Πολιτικό Μηχανικό Βασίλη Βαβαρούτη και η ηλεκτρομηχανολογική μελέτη από τους Μηχανολόγους Ηλία και Νίκο Καβουλάκο. Οι ιδιοκτήτες του Ξενοδοχείου δεν φρόντισαν μόνον για την δημιουργία ενός σημαντικού μορφολογικού έργου αλλά κυρίως ενός χώρου συγκεντρώσεως σπουδαίων γλυπτών και ζωγραφικών έργων. Και πρώτον η χρυσή τηλεμαγνητική σφαίρα, έργο του διεθνής φήμης καλλιτέχνη ΤΑΚΗ διαμέτρου 3μ, η οποία κρέμεται από το κέντρο οροφής του άτριου. Ο ζωγράφος ΔΡΟΥΓΚΑΣ επίσης παρουσιάζει ένα σημαντικό πίνακα για τις αποχρώσεις του ελληνικού ορίζοντα από την «αυγή έως το ηλιοβασίλεμα» μήκους 50 περίπου μέτρων.\nΗ ΜΑΡΙΝΑ ΚΑΡΕΛΛΑ φιλοτέχνησε μια «άσπρη σύνθεση» που διακοσμεί το LOBBY του Ξενοδοχείου, διαστάσεων 4χ10μ. Άλλοι γνωστοί καλλιτέχνες που διακοσμούσαν με έργα τους το ATHENAUM INTERCONTINENTAL είναι η ΤΟΝΙΑ ΝΙΚΟΛΑΙΔΟΥ, ο ΜΑΚΡΟΥΛΑΚΗΣ, ο ΚΑΡΑΣ, ο ΠΙΡΟΥΝΙΔΗΣ, ο ΝΑΚΗς, η ADAIR, ο ΜΠΟΥΤΕΑΣ, η ΤΙΝΑ ΔΙΟΧΑΝΤΗ, ο ΚΩΝΣΤΑΝΤΙΝΟΥ, ο ΜΑΝΩΛΙΔΗΣ, ο ΠΑΝΙΑΡΑΣ, η ΚΟΥΣΤΙΝΑ, η ΣΟΤΙΔΗ και ο ΣΟΥΛΟΥΝΙΑΣ.\nHotel Design / Αρχιτεκτονική / ΠΑΡΟΥΣΙΑΣΕΙΣ ΑΡΧΙΤΕΚΤΟΝΙΚΩΝ ΕΡΓΩΝ / των Ι. Ρίζου και Σ. Κούκη\nPrevious PostΕξοχικό Σπίτι στην Κρανιά\nNext PostΚατοικία στο Ψυχικό I


Ρικ Πιτίνο: Έρχεται να «σώσει» τον Παναθηναϊκό - todaypress.gr\nΡικ Πιτίνο: Έρχεται να «σώσει» τον Παναθηναϊκό\nΟ Ρικ Πιτίνο αφίχθη λίγο νωρίτερα από τις 13:20 που αναμενόταν στο «Ελ. Βενιζέλος», για να ολοκληρώσει την συμφωνία του με τον Παναθηναϊκό ΟΠΑΠ και να αναλάβει τα «ηνία» του «πράσινου» πάγκου.\nΟ 66χρονος τεχνικός «πάτησε» Ελλάδα στις 13:10 (μέσω Ζυρίχης) και στις 17:00 θα βρεθεί στο ΟΑΚΑ, όπου και θα έχει την πρώτη γνωριμία με τους παίκτες του «τριφυλλιού», αλλά και τον Δημήτρη Γιαννακόπουλο.\nΟ Πιτίνο ανέφερε κατά την άφιξή του: «Είμαι χαρούμενος που είμαι εδώ. Είναι η πρώτη φορά, μετά από 41 χρόνια που προπονώ στην Αμερική, που έρχομαι στην Ευρώπη και που αναλαμβάνω μια ομάδα στα μέσα της σεζόν.\nΈχω υπογράψει το συμβόλαιο κι έχουμε προπόνηση στις 17:00!\nΈχω δει τέσσερα βίντεο. Το σουτ είναι μια από τις αδυναμίες της ομάδας. Ελπίζω πως θα φέρουμε κάποια νέα πράγματα στον τρόπο παιχνιδιού σε μικρό χρονικό διάστημα και θα βοηθήσω τους παίκτες.\nΈχω προπονήσει την εθνική του Πουέρτο Ρίκο, τους Νικς, τους Σέλτικς και στο κολλέγιο. Η μεγαλύτερη διαφορά που παρατήρησα είναι πως η Euroleague έχει περισσότερες επαφές από το ΝΒΑ. Το ΝΒΑ έχει αλλάξει τους κανόνες του, με κάθε επαφή, σφυρίζουν. Στην Euroleague δεν σφυρίζουν το παραμικρό, είναι πολύ καλό το επίπεδο του μπάσκετ. Οι ομάδες είναι πολύ καλές και ταλαντούχες. Έχω δει την Ρεάλ, την ΤΣΣΚΑ…\nΘα μας πάρει λίγο χρόνο (για το full court pressure), αλλά θα το δούμε. Θα το δουλεύουμε λίγο λίγο και θα δούμε τι θα γίνει.\nΤο πιο σημαντικό είναι να φτάσουμε σε ένα επίπεδο να νικάμε. Δεν γίνεται σε μια νύχτα αυτό. Πρέπει να μάθω τους παίκτες πρώτα, τα καλά τους σημεία, τις αδυναμίες τους.\nΤο κίνητρό μου είναι πως σε κάθε επίπεδο, μαθαίνεις πράγματα. Άλλο το ΝΒΑ, άλλο η Euroleague, άλλο το κολεγιακό. Ακόμα κι αν προπονείς για 41 χρόνια, πάντα κάτι υπάρχει να μάθεις. Πρέπει να ανατρέψουμε το κλίμα μετά τις ήττες.\nΤο πρώτο που πρέπει να κάνουμε είναι να δούμε τι μπορεί και τι δεν μπορεί να κάνει η ομάδα. Δεν μπορούμε να κάνουμε πολλά σε 48 ώρες που είναι το επόμενο ματς. Θα διορθώσουμε κάποια πράγματα στην άμυνα κυρίως».


Πιστοποίηση ΜΒΑ στην Ελβετία - Business Hotel Management School Luzern Switzerland\nHomeΠρογραμματαΜεταπτυχιακό σε Ξενοδοχειακές Επιχειρήσεις / Παγκόσμια ΠρογράμματαΠιστοποίηση του πτυχίου ΜΒΑ\nTo BHMS έχει συνάψει συμφωνία πιστοποίησης με το City University of Seattle, στην Ουάσιγκτον, ΗΠΑ, για τη χορήγηση του πτυχίου ΜΒΑ - Master στη Διοίκηση Ξενοδοχειακών Επιχειρήσεων και Φιλοξενίας και Master στην Παγκόσμια Διοίκηση. Το διπλό πρόγραμμα MBA / PGD μεταξύ του BHMS Ελβετίας και του City University of Seattle είναι πιστοποιημένο από:\nΠιστοποίηση του πτυχίου MBA και Διαπίστευση:\nΤο CityU είναι ενσωματωμένο στην πολιτεία της Ουάσιγκτον και είναι πιστοποιημένο από το Northwest Commission on Colleges and Universities (NWCCU).\nΤο CityU είναι πιστοποιημένο από την International Assembly for Collegiate Business Education (IACBE).\nΤο CityU είναι πιστοποιημένο από το Accreditation Council for Business Schools and Programs (ACBSP).\nΤο BHMS Ελβετίας είναι πιστοποιημένο από τον EduQua Ελβετίας. Ο οργανισμός EduQua παρέχει πιστοποίηση ελβετικής ποιότητας και σε άλλους εκπαιδευτικούς οργανισμούς.\nΤο BHMS Ελβετίας είναι μέλος του EURHODIP - The Leading Hotel Schools in Europe\nΤο BHMS Ελβετίας είναι μέλος του International Council on Hotel, Restaurant and Institutional Education (I-CHRIE).\nΤο BHMS Ελβετίας είναι μέλος του American Hotel & Lodging Association.\nΤο BHMS Ελβετίας είναι πιστοποιημένο από την Accrediting Commission of the American Culinary Federation Foundation.


Eπικρατέστερη επιλογή για την πρωθυπουργία της χώρας o Λουκάς Παπαδήμος | lykouriablog_\nΑναρτήθηκε από: lykourianews | 7 Νοεμβρίου, 2011\nEπικρατέστερη επιλογή για την πρωθυπουργία της χώρας o Λουκάς Παπαδήμος\nΓεννήθηκε στην Αθήνα και αποφοίτησε από το Κολλέγιο Αθηνών. Σπούδασε φυσική στο Τεχνολογικό Ινστιτούτο της Μασαχουσέτης (ΜΙΤ), απ’ όπου αποφοίτησε το 1970, ολοκλήρωσε μεταπτυχιακές σπουδές στην Ηλεκτρολογική Μηχανική (1972) και πραγματοποίησε διδακτορικό (1978) στα οικονομικά. Παράλληλα εργάστηκε ως βοηθός ερευνών και ειδικός επιστήμων στο ΜΙΤ. Το 1980 εργάστηκε ως οικονομικός εμπειρογνώμων στην Ομοσπονδιακή Τράπεζα των ΗΠΑ. Το 1985 επέστρεψε στην Ελλάδα αναλαμβάνοντας οικονομικός σύμβουλος της Τράπεζας της Ελλάδος (1985 – 1993). Το 1993 διορίστηκε υποδιοικητής της Τράπεζας της Ελλάδος και τον επόμενο χρόνο διοικητής της Τράπεζας παραμένοντας μέχρι το 2002.Το ίδιο έτος ανέλαβε αντιπρόεδρος της Ευρωπαϊκής Κεντρικής Τράπεζας, θέση από την οποία αποχώρησε το 2010.Να σημειωθεί ότι έχει διατελέσει μέλος του Συμβουλίου του Ευρωπαϊκού Νομισματικού Ιδρύματος (1994 – 1998), πρόεδρος της Υποεπιτροπής Νομισματικής Πολιτικής της Επιτροπής των Διοικητών των Κεντρικών Τραπεζών της Ευρωπαϊκής Κοινότητας (1993 – 1995) κ.α.\n« Επειδή το lykouriablog παρακολουθεί τις πολιτικές εξελίξεις, και όχι μόνο, λέμε να κάνουμε και μεις την δική μας δημοσκόπηση.\nΗ νέα κυβέρνηση υπό τον Λουκά Παπαδήμο με 48 υπουργούς και υφυπουργούς »\nΔηλαδή θα κάνουμε πρωθυπουργό τον ΟΙΚΟΝΟΜΙΚΟ ΣΥΜΒΟΥΛΟ του Γιώργου; Για κάλο μας το είπαν τώρα αυτό;\nBy: επαναστΑΤΙ on 7 Νοεμβρίου, 2011\nαμισθος συμβουλος του ΓΑΠ απο το 2010…. Αν του’ δινε κατι μπορει να τον συμβουλευε καλυτερα…..\nρε και μενα να κανουνε τα ιδια σκ….α θα φαμε….\nBy: Σοφια on 7 Νοεμβρίου, 2011\nΟ Παπαδήμος ο δικός μας είναι καλύτερος. Αν και έχει γεράσει, ψέλνει πιό ωραία….( Αν δεν ήτανε και κείνη ανηφόρα στου Κόκκου…..)\nBy: ΤΟ ΚΑΡΦΙ on 8 Νοεμβρίου, 2011\nBy: spilios on 8 Νοεμβρίου, 2011\nBy: Σοφια on 8 Νοεμβρίου, 2011


H ηλικία του θαλάσσιου πάγου της Αρκτικής για το διάστημα 1984-2020 – climatebook.gr\n25/02/202225/02/2022By Adam Soumpasakis\nΑπό τα τέλη του προηγούμενου αιώνα, το πάχος του θαλάσσιου πάγου της Αρκτικής έχει μειωθεί και λιγότερος θαλάσσιος πάγος έχει παραμείνει στην Αρκτική. Η τάση επικράτησης νεότερου, λεπτότερου θαλάσσιου πάγου με την πάροδο του χρόνου, αντανακλά την άνοδο της θερμοκρασίας στην Αρκτική. Καθώς ο παλαιότερος πάγος είναι παχύτερος από τον νεότερο, η μειωμένη επιφάνεια του παλιού πάγου υποδηλώνει επίσης μείωση του συνολικού του όγκου.\nΤα χρώματα δείχνουν την ηλικία του θαλάσσιου πάγου που επιπλέει στον Αρκτικό Ωκεανό. Οι πιο σκούρες μπλε περιοχές στον χάρτη δείχνουν τον εποχιακό ή πάγο πρώτου έτους, που σχηματίστηκε τον πιο πρόσφατο χειμώνα. Οι λευκές περιοχές δείχνουν τις περιοχές στις οποίες ο πάγος είναι άνω των τεσσάρων ετών. Ο πάγος του πρώτου έτους κυμαίνεται από 10 έως 30 εκατοστά σε πάχος, ενώ ο πάγος πολλών ετών κυμαίνεται από 2 έως 4 μέτρα. Αυτή η συσχέτιση σημαίνει ότι γενικά, όσο πιο φωτεινό είναι το χρώμα, τόσο πιο παχύς είναι ο πάγος. Σημειώνεται ότι τα δεδομένα ηλικίας θαλάσσιου πάγου κατά μήκος των ακτών δεν είναι διαθέσιμα.\nΟι επιστήμονες εκτιμούν την ηλικία του θαλάσσιου πάγου συνδυάζοντας δορυφορικές παρατηρήσεις θέσεων και έκτασης πάγου με δεδομένα πλωτών σταθμών παρακολουθώντας τους ανέμους και την κίνηση. Η χρονική κάλυψη για αυτό το σύνολο δεδομένων είναι εβδομαδιαία δεδομένα από τον Ιανουάριο του 1984 έως τον Δεκέμβριο του 2020.\nΠηγή: Εθνική Διεύθυνση Ωκεανών και Ατμόσφαιρας των ΗΠΑ /ΝΟΑΑ Science On a Sphere\nPrevious Άρθρο Καταστροφική πετρελαιοκηλίδα στις ακτές του Περού μετά την ηφαιστειακή έκρηξη της ΤόνγκαNext ΆρθροΟι πυρκαγιές θα μπορούσαν να αυξηθούν σε συχνότητα έως και 50% μέχρι το τέλος του αιώνα


Επιστολή αγάπης 8 - Γενικά - Αλλα\nΚύριος Αλλα 8η γενική επιστολή αγάπης\nΓενική επιστολή αγάπης - 8\nΕίναι η εποχή του ρομαντισμού που με κάνει τόσο αγαπητό και τόσο επιθυμεί να είμαι μαζί σου;\nΜέχρι που ήρθες, δεν σκέφτηκα πολύ την αγάπη. Ο Φεβρουάριος ήταν ένας ακόμη μήνας για μένα και η Ημέρα του Αγίου Βαλεντίνου ήταν άλλη μια ευκαιρία να γιορτάσουμε. Δεν κατάλαβα το πνεύμα της ημέρας. Πάντα πίστευα ότι η αληθινή αγάπη συμβαίνει στα παραμύθια. Αυτό ήταν μέχρι που σε γνώρισα.\nΔεν μπορούσα να αναγνωρίσω τα συναισθήματά μου όταν γνώρισα για πρώτη φορά. Μια απόχρωση θλίψης, λίγο πόνο ήταν αυτό που ένιωσα όταν χωρίσαμε. Συνέχισα να σε σκέφτομαι και μόνο για σένα. Και λαχταρούσα να σε συναντήσω ξανά.\nΚαι όταν συναντηθήκαμε ξανά, μου έδωσε μια αναποτελεσματική χαρά. Το βρήκα αδύνατο να μοιραστώ τα συναισθήματά μου για σένα, αλλά η καρδιά μου με ενημέρωσε αργά ότι τελικά ερωτεύτηκα. Τα συναισθήματά μου για σένα άρχισαν να τυλίγουν όλες τις αισθήσεις και τις σκέψεις μου μέχρι να ήσουν εκεί όπου είδα. Ένιωσα τι πονάει η αγάπη καθώς η καρδιά μου πονάει. Το μόνο που περίμενα ήταν να σε γνωρίσω, να δω το γλυκό πρόσωπό σου, να σε ακούσω και να κρατήσω το χέρι σου και να κάνεις μια βόλτα, να σε ακούω όλη την ώρα. Ήθελα να σου πω πόσο τρελά ήμουν ερωτευμένος μαζί σου, ότι η ζωή δεν φάνηκε να ζει χωρίς εσένα.\nΚαι όταν ανταποδώσατε τις στοργές μου, η χαρά μου δεν γνώριζε όρια. Ήμουν τόσο ευγνώμων στον Θεό που διέσχισε τα μονοπάτια μας, που είχε ένα υπέροχο συναίσθημα για μένα.\nΣ 'αγαπώ αγάπη, και αυτή είναι η μεγαλύτερη αλήθεια που γνωρίζω αυτή τη στιγμή. Οι φίλοι μου λένε ότι η αγάπη μεγαλώνει με το χρόνο. Δεν ξέρω τι θα δημιουργήσουν τα συναισθήματά μου για σένα εάν έχει καθόλου χώρο να αναπτυχθεί. Νιώθω τόσο πλήρης και τόσο ικανοποιημένος από την αγάπη σου. Για μένα, αυτό είναι το σύμπαν, αυτός είναι ο παράδεισος.\nΝιώθω μαζί μου όλη την ώρα. Ωστόσο, μου λείπεις τόσο πολύ. Πότε θα σε ξαναδώ; Απλώς σε χρειάζομαι μαζί μου, μείνε μαζί μου και συνεχίζεις να με αγαπάς.\nΑφήστε το γράμμα μου να γεφυρώσει το κενό και να μας ενώσει, ακόμα κι αν είναι εικονικό.


actimon: 05/01/2020 - 06/01/2020\nΤΑ ΑΓΡΑΦΑ ΠΟΥ ΘΑ ΓΙΝΟΥΝ ΝΤΑΜΑΡΙΑ\nΕδώ που συγκεντρώθηκαν οι διαδηλωτές μέχρι πριν από λίγες ημέρες ήταν η κορυφή Αέρας – Αφεντικό. Τώρα είναι νταμάρι και σαν αυτό πρόκειται να γίνουν όλες οι κορυφές και οι αυχένες της μικρής Καραβούλας στην πρώτη επίθεση και σε λίγο σε κάθε σημείο των Αγράφων, της Πίνδου και της Ηπείρου και των νησιών μη εξαιρουμένων…\nΠου πήγε η κορυφή Αέρας – Αφεντικό; Μετά την επίθεση της μπουλντόζας έγινε μπάζα ρίχτηκαν στην πλαγιά καταστρέφοντας το ορεινό λιβάδι που σχηματίστηκε στον φλοιό των Αγράφων χάρη στην επιμονή που έχει ο χρόνος και με τη βοήθεια του καιρού…\nΗ εικόνα που αντικρίσαμε τρομάζει και ήταν χαρακτηριστικά τα λόγια ενός γνωστού, παθιασμένου με τα Άγραφα ορειβάτη. «Εκεί ήταν μια καταπράσινη, ήμερη κορυφή» μας είπε «και τώρα αυτό που βλέπουμε είναι ένα νταμάρι που χάσκει σαν μεγάλη πληγή και ποτέ δεν πρόκειται να γίνει ο τόπος όπως ήταν πριν». Όντως, η κορυφή ξεκοιλιάστηκε με τόση μανία που δεν μπορεί να καταλάβει ανθρώπινος νους. Η τραγική εικόνα ασφαλώς και προϊδεάζει για τη συνέχεια των έργων σε όλες τις κορυφές γύρω από τον Τύμπανο και τ’ Άγραφα και προκαλεί αγανάκτηση σε περισσότερο κόσμο για την πρακτική των εργολάβων αλλά και την αδράνεια της Πολιτείας ως προς την διαφύλαξη και προστασία της φύσης. Αν δεν σταματήσουν τώρα, όλες οι κορυφές των Αγράφων, της Αργιθέας και της Πίνδου σε λίγα χρόνια θα ταπεινωθούν από τις γιγάντιες ανεμογεννήτριες και τα ακόλουθα έργα.\nΗ καταστροφή έμεινε στη μέση χάρη στην έγκαιρη κινητοποίηση των μελών του «Δίκτυο Φορέων και Πολιτών για την προστασία των Αγράφων» αλλά οι εργολάβοι καιροφυλακτούν και κάποια στιγμή θα επανέλθουν να αποτελειώσουν την κορυφή…\nΗ ισοπέδωση της κορυφής Αέρας – Αφεντικό στον Τύμπανο ήταν η αρχή\nκαι σιγά – σιγά τα μηχανήματα προχώρησαν στον αυχένα και όπου\nτους είχαν υποδείξει, συνέχισαν την καταστροφή.\nΑγναντεύοντας τον χορό των κορυφών της Αργιθέας από την θέση Αέρας – Αφεντικό προσπαθείς να διώξεις από την σκέψη σου την εικόνα με τις εκατοντάδες ανεμογεννήτριες που ετοιμάζονται να φυτέψουν σε κάθε σημείο του ορίζοντα.\nΤο «Δίκτυο Φορέων και Πολιτών για την προστασία των Αγράφων» πρωτοστατεί\nεδώ και πολλά χρόνια στην σωτηρία των Αγράφων\nΜΕΓΑΛΗ ΚΑΨΗ, 31052020\nΑναρτήθηκε από Ηλίας Γ. Προβόπουλος στις 11:06 μ.μ. 3 σχόλια:\nΕτικέτες ΑΓΡΑΦΑ, ΑΙΟΛΙΚΑ, ΤΥΜΠΑΝΟΣ\nΟΛΟΙ ΣΤΟΝ ΤΥΜΠΑΝΟ ΝΑ ΣΩΘΟΥΝ ΤΑ ΑΓΡΑΦΑ\nΟ Τύμπανος, όπως ονομάζεται η κορυφή αλλά και ο αυχένας που χωρίζει τα νερά των βόρειων Αγράφων στην περιοχή του Μουζακίου και άλλα κυλάνε προς τον θεσσαλικό κάμπο και άλλα προς τον Αχελώο, μόνο κακές μνήμες έχει για όλη την Αργιθέα γιατί εκεί χάθηκαν τα περασμένα χρόνια μέσα στα χιόνια δεκάδες ψυχές…\nΑκόμη και σήμερα που ο δρόμος είναι πιο βατός και ανοίγει από τα χιόνια συχνότερα, το πέρασμα του Τυμπάνου τον χειμώνα προβληματίζει και είναι ένας λόγος που για πολλούς αποτρέπει την επικοινωνία της Αργιθέας με τον έξω κόσμο! Ο Τύμπανος, για να μην μακρηγορούμε είναι ένα ανοιχτό ζήτημα για την Αργιθέα και κατά καιρούς ακούστηκαν διάφορες προτάσεις για σήραγγα αλλά μέχρι σήμερα δεν έγινε τίποτα και μάλλον ούτε πρόκειται να γίνει γιατί άδειασε ο τόπος και άλλαξαν και οι άνθρωποι. Λίγοι πια τολμούν να ξεχειμωνιάσουν στην Αργιθέα και χρόνο με το χρόνο ο αριθμός τους λιγοστεύει.\nΑντί λοιπόν να γίνει κάτι σοβαρό να κρατηθεί ο κόσμος στην Αργιθέα, την φτωχότερη και πλέον παραμελημένη περιοχή της Ελλάδας, η «πράσινη ανάπτυξη» όπως την ονειρεύονται και την προωθούν διάφοροι αεριτζήδες εργολάβοι (με την υποστήριξη πολλών ντόπιων και την υποστήριξη των σχετικών υπηρεσιών) έβαλαν μπροστά να κάνουν τον Τύμπανο ένα τεράστιο βιομηχανικό πάρκο αιολικής ενέργειας. Είχαν ξεκινήσει προ καιρού αλλά χάρη στην κινητοποίηση των κατοίκων της περιοχής και των φορέων σταμάτησαν. Δεν άργησαν όμως να κάνουν πάλι την εμφάνισή τους τα μηχανήματα και να προχωρούν σε επίδειξη ισχύος σε έργα που θα διαλύσουν τον τόπο. Μετά από τις έντονες διαμαρτυρίες σταμάτησαν, προφανώς για να εκτονωθεί η κατάσταση και σίγουρα θα ξεκινήσουν πάλι.\nΓια να αποφευχθεί κάτι τέτοιο και να αποσυρθούν εντελώς οι εργολάβοι από τον Τύμπανο και τα Άγραφα, το Δίκτυο Φορέων και Πολιτών για την Προστασία των ΑΓΡΑΦΩΝ σε συνεργασία με τον ΕΟΣ Καρδίτσας και άλλες οργανώσεις και πρωτοβουλίες από την Καρδίτσα και την υπόλοιπη Ελλάδα διοργανώνει αύριο, Κυριακή 31 Μαΐου πορεία - εκδήλωση διαμαρτυρίας στον Τύμπανο. Στην εκδήλωση θα συμμετέχουν και μέλη από το Δίκτυο Φορέων και Πολιτών για την Προστασία Ασπροποτάμου που βλέπουν να έρχεται η σειρά τους στην καταστροφή. Θα γίνει συμβολική ανάβαση από το διάσελο Αέρας στην κορυφή Μασούρι στα 1820μ, όπου κι αυτή όπως και η γειτονική κορυφή Φούρκα, είναι υποψήφιες για αιολικές εγκαταστάσεις.\nΑναχώρηση για την πεζοπορία από Καρδίτσα, από το Αθλητικό Πάρκο στις 07:00 πμ.\nΏρα εκδήλωσης διαμαρτυρίας στο διάσελο Αέρας στον Τύμπανο 12:00.\nΚαλούνται όλοι οι φίλοι των Αγράφων για μαζική συμμετοχή. Καμία ενέργεια των εταιρειών για καταστροφή των βουνών μας δεν θα μείνει αναπάντητη.\nΠληροφορίες - συμμετοχές τηλ.6934770763\n(Οι φωτογραφίες από το διαδίκτυο. Ευχαριστώ αυτούς που τις τράβηξαν).\nΑναρτήθηκε από Ηλίας Γ. Προβόπουλος στις 8:12 π.μ. 1 σχόλιο:\nΣΤΗΝ ΑΜΟΡΓΟ ΣΑΣ ΠΕΡΙΜΕΝΕΙ Η ΜΑΣΚΑ ΣΑΣ\nΟι κυρίες Ειρήνη Γιαννακοπούλου και Ελένη Κουντουρούπη από το ξενοδοχείο Aegialis Hotel & Spa, παραδίδουν στον Δήμαρχο Αμοργού κ. Λευτέρη Καραίσκο, Μάσκες επαναχρησιμοποιούμενες A-masks για όλους τους μαθητές του Γυμνασίου, του Λυκείου και του ΕΠΑΛ Αμοργού καθώς και για όλους τους εκπαιδευτικούς! Ακόμη προσέφεραν προστατευτικές μάσκες, για όλους τους εργαζόμενους στον Δήμο Αμοργού!\nΠοιος περίμενε ότι οι μάσκες που μας απασχολούσαν μόνο στην περίοδο της Αποκριάς για να γίνονται πιο σοβαρές οι μεταμφιέσεις, άντε και σε κάποιες άλλες έκτακτες στιγμές της ζωής μας θα γίνονταν πλέον εξαιτίας του κορωνοϊού (Covid - 19) απαραίτητο στοιχείο της καθημερινότητάς μας για να προφυλάσσει και την δική μας υγεία και τους άλλους γύρω μας.\nΈτσι που ήρθαν εσχάτως τα πράγματα στην ιδιωτική και δημόσια κυρίως ζωή μας, η ζήτηση για μάσκες έγινε επιτακτική και πολλοί άνθρωποι έβαλαν προχώρησαν στην παραγωγή τους, όχι μόνο με ιδιαίτερη επιχειρηματική πρακτική αλλά και με πολλή φαντασία προκειμένου να συνδυάσουν ένα αποτελεσματικό εργαλείο κατά της επιδημίας με την τέχνη. Μια ομάδα απ’ αυτούς αποτελούν και την εταιρεία A-Mask της οικογένειας Γιαννακοπούλου που δραστηριοποιείται στο νησί της Αμοργού στον τομέα του τουρισμού εδώ και 30 χρόνια και έχοντας την τεχνογνωσία παραγωγής, ραπτικής και προώθησης θέλησε να συνδράμει στην έλλειψη μέσων ατομικής προστασίας με τον δικό της τρόπο.\nΈτσι εδώ και ένα μήνα παράγει στα εργαστήριά της στην Αιγιάλη 100% βαμβακερές επαναχρησιμοποιούμενες μάσκες για προστασία από την ατμοσφαιρική ρύπανση – υποαλλεργικές και φιλικές προς το περιβάλλον.\nΟι αμοργιανές A-mask προσφέρουν τη δυνατότητα μακροχρόνιας χρήσης και κατασκευάζονται από μαλακά οικολογικά υφάσματα λεπτής υφής. Αποτελούνται από τρία στρώματα πιστοποιημένων υφασμάτων (ένα στρώμα 100% βαμβακερού υφάσματος και δύο στρώσεις οργανικής μουσελίνας). Διαθέτουν υψηλής ποιότητας ρυθμιζόμενο λάστιχο καθώς επίσης φέρουν στο επάνω μέρος ενσωματωμένο επιρρίνιο έλασμα για τέλεια εφαρμογή στη ράχη της μύτης.\nΠαρέχουν άριστη αναπνευστικότητα, είναι φιλικές με το πρόσωπο και δεν δημιουργούν δυσφορία στο χρήστη. Τέλος οι δημιουργοί τους έχουν επιλέξει πολύχρωμα - κυρίως παιδικά - σχέδια θέλοντας να δώσουν μια νότα χαράς και αισιοδοξίας στους συνανθρώπους μας σε αυτήν την ιδιαίτερη κατάσταση.\nΟι A-Masks είναι κομψές και επαναχρησιμοποιούμενες μάσκες κατά την ρύπανση της ατμόσφαιρας που μπορούν να πλυθούν καθώς είναι και οικολογικές. Παρέχουν υψηλή προστασία για την ατμοσφαιρική ρύπανση, την αιθαλομίχλη, τη σκόνη και από τα σταγονίδια αναπνοής τρίτων. Είναι επαναχρησιμοποιούμενες, πλενόμενες και κατασκευασμένες από οικολογικά υλικά υψηλής ποιότητας. Παράγονται σε 4 μεγέθη, για παιδιά και ενήλικες, με ρυθμιζόμενα λάστιχα και φέρουν ενσωματωμένο επιρρίνιο έλασμα για τέλεια εφαρμογή στη ράχη της μύτης - δημιουργώντας μια στεγανή σφράγιση για την βέλτιστη προστασία. Ανθεκτικές και fashion-friendly, οι A-Masks είναι μοναδικής σχεδίασης συνδυάζοντας ποικιλία χρωμάτων-σχεδίων και υψηλής ποιότητας πρώτες ύλες.\nΔείτε όλα τα χειροποίητα σχέδια: https://bit.ly/3c0CaxO\nΑναρτήθηκε από Ηλίας Γ. Προβόπουλος στις 11:01 π.μ. 1 σχόλιο:\nΕτικέτες ΑΜΟΡΓΟΣ, ΜΑΣΚΕΣ\nΟ ΒΑΣΙΛΗΣ ΦΡΟΝΤΙΖΕΙ ΤΟΝ ΓΑΤΟ ΙΣΑΑΚ\nΟι συνέπειες του τρίμηνου (εκούσιου) εγκλεισμού μου στο χωριό είναι πολλές, πρακτικές κυρίως γιατί κάποια πράγματα που κάνω στην πόλη έμειναν στη μέση ή ακυρώθηκαν. Όπως για παράδειγμα οι δουλειές που κάνω και δύσκολα πια μπαίνουν στη σειρά καθώς μέσα σε αυτές τις 100 ημέρες άλλαξαν τόσα πράγματα στη ζωή μας και το μέλλον, φοβάμαι πως κρύβει τόσες εκπλήξεις που δεν θα προλαβαίνουμε να τις μετρήσουμε!\nΑυτό είναι ένα μέρος των σκέψεων που με συνόδευαν τις δυο ημέρες που βρέθηκα στην Αθήνα για λόγους που έχουν να κάνουν με την φροντίδα των δοντιών μου. Το άλλο μέρος είχε να κάνει με τους φίλους που βίωσαν ο καθένας με τον τρόπο του τα περιοριστικά μέτρα και όσο κι αν μάθαινα απ’ αυτούς με το τηλέφωνο και το δίκτυο ανυπομονούσα να τους ακούσω από κοντά και λυπάμαι που δεν μου έφτασε ο χρόνος να δω περισσότερους.\nΈτσι μετά από ένα σύντομο πέρασμα στο κέντρο της πόλης το οποίο ομολογώ πια δεν αναγνωρίζω έτσι που το είδα με κλειστά καταστήματα, περιορισμούς στην λειτουργία άλλων και φυσικά με την αραιή, σαν να είναι Αύγουστος κίνηση. Μόνο στην Αχαρνών και τους παραδρόμους της η κίνηση έδειχνε κανονική αλλά οι εικόνες που έβλεπα δεν ήταν της Αθήνας που ξέραμε αλλά ενός προάστίου της που κατοικείται κυρίως από Αφροασιάτες.\nΤο απόγευμα της Πέμπτης συναντηθήκαμε στον «Ναυτίλο» με τον Άρχοντα της Σόλωνος και τους ευρύτερου κέντρου της Αθήνας, Βασίλη Χατζηϊακώβου και αφού είπαμε ότι είχαμε να πούμε περπατήσαμε μαζί το κομμάτι της Χαριλάου Τρικούπη από Ακαδημίας ως Πανεπιστημίου με προορισμό το Polis για να ταίσουμε τον γάτο Ισαάκ που κι αυτός είναι θύμα των περιοριστικών μέτρων ως προς τη λειτουργία των καταστημάτων. Αυτός βέβαια ήταν μαθημένος να ζει στο αίθριο της Στοάς του Βιβλίου και ποτέ δεν έχει βγει στο δρόμο αλλά σίγουρα του έλειψε η κίνηση που είχε το Polis από κόσμο που σχετίζεται κυρίως με τη συγγραφή, τις εκδόσεις και την τέχνη. Όχι γιατί περίμενε να του φέρουν κανένα μεζεδάκι, μόνο χαιρετισμούς εισέπραττε και πολύ συμπάθεια απ’ όσους τον πρόσεχαν.\nΓια το φαγητό του υπεύθυνος ήταν κυρίως ο Βασίλης και ο οποίος δεν τον ξέχασε όλες τις ημέρες της καραντίνας και κάθε μέρα κατηφόριζε ως το Polis να τον ταίσει και μαζί με αυτόν έτρωγαν κάνα δυο άλλες αδέσποτες γάτες που τους έχει κάνει χάρη ο άτιμος να κυκλοφορούν στην επικράτειά του χωρίς ποτέ αυτές να παραβιάσουν τις δικές του κρυφές γωνιές, τις οποίες μάλιστα υπερασπίζεται με σθένος και έτοιμος πάντα για καυγά.\nΠήγαμε στο Polis και μόλις μας είδε ήρθε και τρίφτηκε στα πόδια του Βασίλη ο οποίος του άνοιξε την κονσέρβα και ο Ισαάκ αμέσως την άδειασε ενώ δοκίμασε και από την άλλη που έβαλε για την ωραία αδέσποτη γάτα δείχνοντας της έτσι ότι αυτός είναι ο άρχοντας του αιθρίου. Φοβισμένη η γάτα περίμενε υπομονετικά να πάει ο Ισαάκ να πιει νερό να φάει ότι της άφησε ο αχόρταγος γάτος και πήγε και χώθηκε πίσω από τις πικροδάφνες περιμένοντας την επομένη επίσκεψη του Βασίλη και το τέλος της καραντίνας. Γιατί, όσο και αν τον ενδιαφέρει το φαγητό, κάποια πρόσωπα που συχνάζουν στο Polis σίγουρα του λείπουν έστω και αν έρχονται εκεί με άδεια χέρια.\nΑναρτήθηκε από Ηλίας Γ. Προβόπουλος στις 4:47 π.μ. 1 σχόλιο:\nΕτικέτες ΑΘΗΝΑ, ΒΑΣΙΛΗΣ ΧΑΤΖΗΙΑΚΩΒΟΥ, ΓΑΤΟΣ\nΕΝΑΣ ΑΚΤΗΜΩΝ ΑΘΗΝΑΙΟΣ ΣΤΗ ΝΕΑ ΟΜΟΝΟΙΑ!\nΜια επείγουσα επέμβαση στα δόντια μου ήταν η αφορμή για την χθεσινή επίσκεψή μου στην Αθήνα και την παρουσία μου στα εγκαίνια της νέας πλατείας Ομονοίας, πλατεία την οποία γνωρίζω μισό αιώνα τώρα. Για μένα η Ομόνοια ήταν και παραμένει η πλέον σημαντική της Αθήνας και η ιστορία της έχει επηρεάσει βαθιά τον περισσότερο κόσμο της πόλης και της υπόλοιπης Ελλάδας. Για μας δε τους επαρχιώτες, η πλατεία Ομονοίας ήταν η κυρία είσοδος για την Αθήνα και το πρώτο στέκι μέχρι να αμοληθούμε στην πόλη και σιγά – σιγά μεταμορφωθούμε από παιδιά της μεταπολεμικής επαρχίας σε γνήσιους Αθηναίους.\nΔεν θα γράψω πολλά αυτή τη στιγμή για το άνοιγμα της Ομόνοιας που έκανε ο δήμαρχος Κώστας Μπακογιάννης και ήταν μια μετρημένη τελετή με λίγο κόσμο. Ως είθισται όμως εσχάτως, δεν υπήρχε περίπτωση το γεγονός να μην αφορμή για αντεγκλήσεις ειδικά στα δικτυακά μέσα και να ανοίξει ένας ακόμη διάλογος για τα μέτρα που δεν λαμβάνονται.\nΕμένα πάντως μου άρεσε που είδα πάλι την Ομόνοια ανοιχτή για περπάτημα αλλά και στο μάτι του περαστικού και του επισκέπτη και με το όντας εντυπωσιακό σιντριβάνι να τη θυμίζει όπως ήταν πριν από σαράντα και βάλε χρόνια. Επί πλέον, η σύμπτωση με την πρώτη επίσκεψή μου από την αρχή της καραντίνας στην Αθήνα, αποτελεί για μένα και μια καινούργια πρόκληση για περισσότερα κείμενα και φωτογραφίες για μια πόλη που βιώνει και κινείται όπως διαπίστωσα σε μια σύντομη περιπλάνησή μου κάτω από άλλο ουρανό.\nΣύντομα θα δείτε αυτό το νέο έργο στο μπλογκ του Ακτήμονα του Αθηναίου!\nΑναρτήθηκε από Ηλίας Γ. Προβόπουλος στις 3:16 π.μ. 1 σχόλιο:\nΕτικέτες ΕΓΚΑΙΝΙΑ, ΟΜΟΝΟΙΑ


Τρόμος στον Ολυμπιακό με τον τραυματισμό του Σα, θα μπορέσει ο Άλεν; • Η Άποψη\nSUPERLEAGUE / PLAY OFF / ÏÓÖÐ - ÐÁÏÊ (ÖÙÔÏÃÑÁÖÉÁ: ÍÅÊÔÁÑÉÁ ÌÐÁËÙÌÁÔÉÍÇ / EUROKINISSI)\nΑπό Α. Φ.\t 14:06 - 01/08/2020\nΦόβοι ότι ο Ζοζέ Σα μπορεί να χάσει το ματς της χρονιάς για τον Ολυμπιακό με την Τσέλσι την προσεχή Πέμπτη στην Αγγλία. Στην προπόνηση του Σαββάτου. Πορτογάλος γκολκίπερ χτύπησε στη διάρκεια μιας άσκησης, γύρισε το χέρι του και εγκατέλειψε γιατί πονούσε.\nΟ Σα μεταφέρθηκε σε νοσοκομείο και υποβλήθηκε σε μαγνητική τομογραφία και σύμφωνα με όσα έκανε γνωστά το ιατρικό επιτελείο του Ολυμπιακού υπάρχει ανησυχία ότι ο Σα δεν θα παίξει την Πέμπτη στη ρεβάνς του Europa League με τη Γουλβς. Περιμένει, πάντως, τα αποτελέσματα της εξέτασης.\nΑν δεν παίξει, θα είναι μεγάλη απώλεια. Ο Πορτογάλος έχει μεγάλο μερίδιο στην άκρως επιτυχημένη σεζόν της ομάδας του Ολυμπιακού στην μέχρι τώρα πορεία τους. ο Άλεν είναι ταλαντούχος γκολκίπερ μεν, αλλά μπορεί ν’ αντέξει το βάρος μιας τέτοιας αναμέτρησης;


5º Συμπόσιο Ευρωπαίων Χρηστών Μεταφορικών Αεροσκαφών, στην Αθήνα – 5th European Air Transport Symposium 2014, Athens – Προέλαση\n5º Συμπόσιο Ευρωπαίων Χρηστών Μεταφορικών Αεροσκαφών, στην Αθήνα – 5th European Air Transport Symposium 2014, Athens\nΜεταγωγικό αεροσκάφος C-130H της Πολεμικής Αεροπορίας. (ΓΕΑ)\nΤην Πέμπτη 23 και την Παρασκευή 24 Οκτωβρίου 2014, θα πραγματοποιηθεί στο ξενοδοχείο Divani Palace Acropolis, στην Αθήνα, το 5º Συμπόσιο Ευρωπαίων Χρηστών Μεταφορικών Αεροσκαφών.\nΤο συμπόσιο θα διοργανωθεί από τον Ευρωπαϊκό Οργανισμό Άμυνας (ΕΟΑ), υπό την αιγίδα του Γενικού Επιτελείου Εθνικής Άμυνας (ΓΕΕΘΑ). Ο στόχος του συμποσίου είναι η ανταλλαγή εμπειριών πληρωμάτων μεταφορικών αεροσκαφών από τις πρόσφατες επιχειρήσεις και τις εκπαιδευτικές ασκήσεις καθώς και να συζητηθούν τα ιδιαίτερα ζητήματα των μεταφορικών αεροσκαφών. Η εναρμόνιση, η τυποποίηση, η διαλειτουργικότητα και οι καλύτερες πρακτικές είναι υψηλά στον κατάλογο προτεραιοτήτων του συμποσίου.\nΠρόγραμμα του συμποσίου:\nAgenda 2014 EAT Symposium\n1st Day – 23 October 2014 from 0900 to 1730 : General Presentations (all attendees)\n0900 – 0920: Registration\n0920 – 0930: Welcome address by EL Representative\n0930 – 1000: Welcome by EAT symposium coordinator – Symposium objectives – Feedback from previous editions\n1000 – 1010: HN Admin Guidance\n1010 –1030: EATF Brief\n1100 – 1145: Multinational crews/Q&A – By LTC Gerd Fink (BE AF)\nMixed flight crew (PIC and CP)\nMixed mission crew (Airdrop – Medevac)\n1145 – 1230: Operational Risk Management (ORM) study on TAT formation flying training, especially in COMAO environment. Identification of risk factors, prevention/Q&A – by Maj Gerd SCHWIEDESSEN (DE AF)\n1230 – 1330: Hosted lunch\n1330 – 1415: Culture and Crew Resource Management (CRM) Multinational Cooperation/Q&A – by Maj Dimitrios LAZOPOULOS (HAF)\n1415 – 1500: Role of an Operational Duty Holder and assessment of Risk when it pertains to Risk to Life issues in Operational Situations – by Wg Cdr John PARKER (RAF)\n1500 – 1520: Coffee Break\n1520 – 1605: Required Navigation Performance (RNP) approach – Continuous Descend Final Approach (CDFA) – by Maj Gerd SCHWIEDESSEN (DE AF)\n1605 – 1720: Joint Precision Airdrop System (JPADS) – by LTC Nicola FERRARIO (IT AF)\n1720 – 1730: Closing remarks\n2nd Day – 24 October 2014 from 0900 to 1500: Syndicates\n0900 – 1100: Syndicate discussions\n1100 – 1130: Coffee Break\n1130 – 1230: Rotation/syndicate discussions (cont)\n1230 – 1315: Hosted lunch\n1300 – 1415: Syndicate discussions (cont)\n1400 – 1500: Wrap up in plenary session/closing remarks\n1515: Departure from hotel for Acropolis museum\n1530 –1630: Guided tour in Acropolis Museum\ntsimuha2 15 Οκτωβρίου 2014\nΕγω και ο Αχερων θα παμε στα κοκκινα,στα μαυρα ας παει ο Μανωλης με τον Δουκα.\nΔούκας Γαϊτατζής 15 Οκτωβρίου 2014\nχαχααχχα!!! Πάντως η εικόνα στο κάθετο σταθερό πτερύγιο του C-130 με τον Ηρακλή είναι πολύ δυνατή.\nΔεν είναι τυχαίο που υα πάντα περιστρέφονται γύρω απο την Ελλάδα… και εμείς γύρω απο τον εαυτό μας.\nΤα μαυρα ειναι ασφαλης επιλογη, θα φορεσω και καπελακι C-130. Mηπως παρεξηγηθητε με τα κοκκινα στο Divani? Αν σου ζητησουν πειστηρια εισοδου , να δωσεις τη φωτο στο Νορατλας.\nΑΧΕΡΩΝ 16 Οκτωβρίου 2014\nKανέναν οὐζομεζέ θα ἔχει;\nmanolis 18 Οκτωβρίου 2014\nΑλλιως δεν ερχεσαι, ε?


Κόντης: «Έρχονται νέες προκλήσεις για τον ΑΠΟΕΛ» | Onsports.gr\nhome ΠοδόσφαιροChampions LeagueΚόντης: «Έρχονται νέες προκλήσεις για τον ΑΠΟΕΛ» Κοινοποιήστε\nΚόντης: «Έρχονται νέες προκλήσεις για τον ΑΠΟΕΛ»\tΣυντάκτης: Onsports Team\nΔημοσίευση: Παρασκευή, 25 Νοεμβρίου 2011 12.30\nΟ Χρήστος Κόντης υποστήριξε πως… τα καλύτερα έρχονται για τον ΑΠΟΕΛ και τόνισε ότι «τα χρήματα δεν παίζουν ποδόσφαιρο», αναφερόμενος στη διαφορά που έχουν στα μπάτζετ οι Κύπριοι με τις ομάδες που αντιμετώπισαν στο Champions League.\tΟ Χρήστος Κόντης, που ξεκίνησε τη σεζόν ως ποδοσφαιριστής αλλά μετά από περιπέτεια υγείας συνέχισε στο τεχνικό τιμ του ΑΠΟΕΛ, μίλησε στο ραδιοφωνικό σταθμό «Sentra» για την πρόκριση της ομάδας του στους «16» του Champions League πριν ακόμα ολοκληρωθεί η φάση των ομίλων και απέδωσε την επιτυχία στο άριστο κλίμα που επικρατεί στον Κυπριακό σύλλογο. «Είναι πραγματικά μεγάλη χαρά για εμάς και απολαμβάνουμε την επιτυχία αυτή. Σίγουρα είμαστε πολύ χαρούμενοι με όσα πετύχαμε και κοιτάζουμε μπροστά μας, όπου έρχονται νέες προκλήσεις και μεγάλες εμπειρίες», είπε αρχικά ο Έλληνας άλλοτε κεντρικός αμυντικός.\nΣτη συνέχεια, πρόσθεσε: «Εμείς αρχικά θα ήμασταν τρελοί να πούμε πως από την 5η αγωνιστική θα έχουμε εξασφαλίσει την πρόκριση. Απέναντι σε τέτοιες ομάδες, με τέτοιο μπάτζετ και τέτοια ιστορία. Παιχνίδι με το παιχνίδι καταφέραμε να φτάσουμε στο καλύτερο δυνατό, περάσαμε κοιτάζοντας τον κάθε αγώνα ξεχωριστά».\nΓια το αν η διαφορά στα μπάτζετ επηρεάζει τελικά τις ομάδες, σχολίασε: «Τα χρήματα δεν παίζουν ποδόσφαιρο. Εμείς με το δικό μας μπάτζετ γνωρίζω πως τα χρήματα έχουν επενδυθεί με τον καλύτερο δυνατό τρόπο. Τα λεφτά σου δίνουν τη δυνατότητα να έχεις όλα τα απαραίτητα για να δημιουργηθούν οι καλύτερες δυνατές συνθήκες στην ομάδα σου και να έχεις όλα τα εφόδια για να πετύχεις τους στόχους σου, όμως δεν παίζουν ποδόσφαιρο».\nΓια τη δική του πορεία, επισήμανε: «Ξεκίνησα μέσα από το γήπεδο, ως ποδοσφαιριστής, είναι σημαντικό να παίζεις ποδόσφαιρο σε αυτή τη διοργάνωση. Έτυχε αυτό το περιστατικό, ξεπέρασε με τον καλύτερο τρόπο αυτή την κατάσταση και ζω όλη αυτή την εμπειρία με τον καλύτερο δυνατό τρόπο μέσα από το τεχνικό τιμ, με γεμίζει αυτό που κάνω, το βλέπω πολύ θετικά και ζω την καινούρια διαδρομή που διαγράφεται μπροστά μου».\nΓια το αν αγχώνεται από τον πάγκο, πλέον, απάντησε: «Όταν είσαι απ’ έξω έχεις πιο πολύ άγχος. Η ομάδα αυτή όμως με τις χαρές που μας έχει δώσει βγάζει αυτοπεποίθηση και βλέποντας απέξω τα παιχνίδια νιώθεις πως κάτι καλό θα γίνει και περιορίζεται το άγχος».\nΟ Χρήστος Κόντης, ρωτήθηκε για το καλό κλίμα στα αποδυτήρια και αν αυτό είναι που κάνει τη διαφορά, και είπε: «Ισχύει αυτό είναι πάρα πολύ σημαντικό, όλα τα παιδιά είναι μια παρέα. Υπάρχει πάρα πολύ καλό κλίμα, οικογενειακό θα έλεγα. Αυτό δεν μπορεί να χαλάσει, βλέπεις τη συμπεριφορά των παιδιών είτε αυτών που παίζουν είτε όχι, βοηθάει πολύ το κλίμα. Είναι πάρα πολύ σημαντικό και φαίνεται στον αγωνιστικό χώρο, στα παιχνίδια».\nΓια το νέο του ρόλο στην ομάδα, υπογράμμισε: «Εγώ το είδα σαν μια νέα πρόκληση. Ήταν ένα τρομερό κι ευχάριστο όνειρο που έγινε πραγματικότητα και έγινε αυτή η μεγάλη πορεία τα τελευταία τρία χρόνια. Όλα τα παιδιά που ήρθαν εδώ βρήκαν την ποδοσφαιρική τους Ιθάκη. Οι άνθρωποι εδώ μας υποδέχθηκαν πάρα πολύ καλά και με τον Ιβάν Γιοβάνοβιτς, που είναι δική του ομάδα, χτίστηκε μια ομάδα που παίρνει από τον καθένα όλα τα θετικά. Εδώ χαιρόμαστε να παίζουμε και να κάνουμε προπόνηση και αυτά φαίνονται στο γήπεδο».\nΓια την πιθανότητα πρόκρισης του Ολυμπιακού και πιθανή κόντρα με τον ΑΠΟΕΛ, υποστήριξε: «Είναι καλό για τον Ολυμπιακό να προκριθεί αλλά και για το ελληνικό ποδόσφαιρο. Αν τύχει να παίξουμε μαζί, θα είναι ένα πολύ ενδιαφέρον παιχνίδι».\nΤέλος, ο Χρήστος Κόντης σχολίασε: «Το σημαντικό είναι να βλέπουμε τα πράγματα θετικά. Θεωρώ πως έχω την εμπειρία να περάσω όλα αυτά τα θετικά μηνύματα στους ποδοσφαιριστές και να τους βοηθήσω σε ό,τι χρειάζεται για να πετύχουμε τους στόχους μας».\tΚατηγορία: Champions League


Υπήρξε μια κορύφωση στις εμπειρίες του Πέτρου, όταν το σώμα του ήταν σχεδόν ολοκληρωτικά διαλυμένο, αλλά ο Ιησούς του έδωσε κουράγιο στην ψυχή. Και εμφανίστηκε μπροστά του μια φορά. Όταν ο Πέτρος περνούσε φρικτά μαρτύρια κι η καρδιά του είχε λυγίσει, ο Ιησούς τον συμβούλευσε: «Ήσουν μαζί Μου στη γη κι ήμουν εδώ μαζί σου. Κι αν και πριν ήμασταν μαζί στον ουρανό, είναι, τελικά, θέμα του πνευματικού κόσμου. Τώρα έχω επιστρέψει στον πνευματικό κόσμο κι είσαι στη γη. Διότι δεν είμαι από τη γη κι αν και εσύ επίσης δεν είσαι από τη γη, πρέπει να εκπληρώσεις τη λειτουργία σου στη γη. Καθώς είσαι υπηρέτης, πρέπει να κάνεις το καθήκον σου με τον καλύτερο δυνατό τρόπο». Ο Πέτρος παρηγορήθηκε, έχοντας ακούσει ότι θα μπορούσε να επιστρέψει στο πλευρό του Θεού. Όταν ο Πέτρος ήταν σε τέτοια αγωνία που ήταν σχεδόν κατάκοιτος, αισθάνθηκε τόση μεταμέλεια ώστε να πει ότι «είμαι τόσο διεφθαρμένος, δεν μπορώ να ικανοποιήσω τον Θεό». Ο Ιησούς εμφανίστηκε σε αυτόν και είπε: «Πέτρο, μήπως έχεις ξεχάσει την υπόσχεση που έδωσες κάποτε μπροστά Μου; Έχεις, πραγματικά ξεχάσει ό,τι είπα; Έχεις ξεχάσει την υπόσχεση που Μου έδωσες;» Ο Πέτρος είδε ότι ήταν ο Ιησούς και σηκώθηκε από το κρεβάτι κι ο Ιησούς τον παρηγόρησε: «Δεν είμαι από τη γη, σου το έχω ήδη πει· αυτό πρέπει να το καταλάβεις, αλλά μήπως έχεις ξεχάσει κάτι άλλο που σου είπα; «Ούτε κι εσύ είσαι από τη γη, δεν είσαι από τον κόσμο». Αυτή τη στιγμή, υπάρχει έργο που πρέπει να κάνεις, δεν μπορείς να θρηνείς έτσι, δεν μπορείς να υποφέρεις έτσι. Αν και οι άνθρωποι κι ο Θεός δεν μπορούν να συνυπάρχουν στον ίδιο κόσμο, έχω το έργο Μου κι έχεις το δικό σου και μια μέρα, όταν τελειώσει το έργο σου, θα είμαστε μαζί σε μια βασιλεία και θα σε οδηγήσω να είσαι μαζί Μου για πάντα». Ο Πέτρος παρηγορήθηκε και καθησυχάστηκε με το άκουσμα αυτών των λέξεων. Ήξερε ότι αυτός ο πόνος ήταν κάτι που έπρεπε να αντέξει και να βιώσει κι εμπνεύστηκε από τότε και στο εξής. Ο Ιησούς του εμφανιζόταν ειδικά σε κάθε κρίσιμη στιγμή, δίνοντάς του ιδιαίτερη διαφώτιση και καθοδήγηση και κάνοντας πολύ έργο μέσα του. Και για τι μετάνιωσε άραγε ο Πέτρος περισσότερο; Ο Ιησούς έκανε στον Πέτρο άλλη μία ερώτηση (αν και δεν έχει καταγραφεί στη Βίβλο με αυτόν τον τρόπο) όχι πολύ αργότερα αφού ο Πέτρος είπε «Εσύ είσαι ο Υιός του ζωντανού Θεού» και η ερώτηση ήταν: «Πέτρο! Με αγάπησες ποτέ;» Ο Πέτρος κατάλαβε τι εννοούσε και είπε: «Κύριε! Κάποτε αγάπησα τον Πατέρα στον ουρανό, αλλά παραδέχομαι ότι δεν Σε αγάπησα ποτέ». Ο Ιησούς είπε τότε: «Αν οι άνθρωποι δεν αγαπούν τον Πατέρα στον ουρανό, πώς μπορούν να αγαπήσουν τον Υιό στη γη; Κι αν οι άνθρωποι δεν αγαπούν τον Υιό που έστειλε ο Θεός Πατέρας, πώς μπορούν να αγαπήσουν τον Πατέρα στον ουρανό; Εάν οι άνθρωποι αγαπούν πραγματικά τον Υιό στη γη, τότε αγαπούν πραγματικά τον Πατέρα στον ουρανό». Όταν ο Πέτρος άκουσε αυτά τα λόγια, συνειδητοποίησε την έλλειψή του. Πάντα ένιωθε τύψεις τόσο, ώστε να δακρύζει την ώρα που έλεγε: «Κάποτε αγαπούσα τον Πατέρα στον ουρανό, αλλά δεν Σε αγάπησα ποτέ». Μετά την ανάσταση και την ανάληψη του Ιησού, αισθανόταν ακόμα περισσότερες τύψεις και θλίψη αναθυμούμενος τα λόγια αυτά. Αναπολώντας το προηγούμενο έργο του και το σημερινό του ανάστημα, έφτανε συχνά στον Ιησού μέσω της προσευχής, πάντα αισθανόμενος λύπη και ένα χρέος που οφειλόταν στο ότι δεν ικανοποίησε την επιθυμία του Θεού και δεν ανταποκρίθηκε στα πρότυπα του Θεού. Αυτά τα θέματα έγιναν το μεγαλύτερο βάρος του. Είπε: «Μια μέρα, θα Σου αφιερώσω ό,τι έχω και ό,τι είμαι, θα Σου δώσω ό,τι είναι πολύτιμο». Είπε: «Θεέ μου! Έχω μόνο μία πίστη και μόνο μία αγάπη. Η ζωή μου δεν αξίζει τίποτα και το σώμα μου δεν αξίζει τίποτα. Έχω μόνο μία πίστη και μόνο μία αγάπη. Έχω πίστη σ’ Εσένα στο μυαλό μου κι αγάπη για Σένα στην καρδιά μου. Αυτά τα δύο πράγματα έχω μόνο να Σου δώσω και τίποτα άλλο». Ο Πέτρος ενθαρρύνθηκε πολύ από τα λόγια του Ιησού, γιατί πριν ο Ιησούς σταυρωθεί, του είπε: «Δεν είμαι από αυτόν τον κόσμο και εσύ επίσης δεν είσαι από αυτόν τον κόσμο». Αργότερα, όταν ο Πέτρος έφτασε σ’ ένα σημείο μεγάλου πόνου, ο Ιησούς τού υπενθύμισε: «Πέτρο, έχεις ξεχάσει; Δεν είμαι από τον κόσμο και μόνο εξαιτίας του έργου Μου έφυγα νωρίτερα. Κι εσύ δεν είσαι από τον κόσμο, το ξέχασες; Σου το είπα δυο φορές, δεν θυμάσαι;» Ο Πέτρος Τον άκουσε και είπε: «Δεν το έχω ξεχάσει!» Ο Ιησούς είπε τότε: «Κάποτε, πέρασες μια ευτυχισμένη περίοδο βρισκόμενος μαζί Μου στον ουρανό και μια χρονική περίοδο στο πλευρό Μου. Σου λείπω και Μου λείπεις. Αν και τα πλάσματα, στα μάτια Μου δεν αξίζουν αναφοράς, πώς μπορώ να μην αγαπήσω κάποιον που είναι αθώος κι αξιαγάπητος; Ξέχασες την υπόσχεσή Μου; Πρέπει να αποδεχθείς την αποστολή Μου στη γη. Πρέπει να εκπληρώσεις το έργο που σου ανέθεσα. Μια μέρα σίγουρα θα σε οδηγήσω να είσαι δίπλα Μου». Αφού άκουσε αυτά, ο Πέτρος έλαβε ακόμα περισσότερο κουράγιο κι είχε ακόμη μεγαλύτερη έμπνευση, έτσι ώστε όταν ήταν στον σταυρό, μπόρεσε να πει: «Θεέ μου! Δεν μπορώ να Σε αγαπήσω αρκετά! Ακόμα κι αν μου ζητήσεις να πεθάνω, δεν μπορώ ακόμα να Σε αγαπώ αρκετά! Όπου και να στείλεις την ψυχή μου, ανεξάρτητα από το αν εκπληρώνεις τις υποσχέσεις Σου, ό,τι κι αν κάνεις αργότερα, Σε αγαπώ και πιστεύω σ’ Εσένα». Αυτό που τον στήριξε ήταν η πίστη κι η αληθινή αγάπη.\nΟ Πέτρος ήταν ένας πολύ λογικός άνθρωπος, ενθουσιώδης σε όλα όσα έκανε κι επίσης εξαιρετικά ειλικρινής. Είχε υποστεί πολλές αναποδιές. Ήλθε σε επαφή με την κοινωνία στην ηλικία των 14 ετών, παρακολουθώντας το σχολείο ενώ συχνά πήγαινε στη συναγωγή. Είχε πολύ ενθουσιασμό κι ήταν πάντα πρόθυμος να παρευρεθεί σε συναντήσεις. Εκείνη την εποχή, ο Ιησούς δεν είχε αρχίσει επίσημα το έργο Του· ήταν μόλις η αρχή της Εποχής της Χάριτος. Ο Πέτρος άρχισε να έρχεται σε επαφή με θρησκευτικές προσωπικότητες όταν ήταν 14 ετών. Ώσπου να φτάσει 18 ήταν σε επαφή με τη θρησκευτική ελίτ, αλλά αφού είδε το θρησκευτικό χάος στα παρασκήνια, έφυγε. Βλέποντας πόσο πανούργοι, ύπουλοι και βασανισμένοι από τους αλληλοσπαραγμούς ήταν αυτοί οι άνθρωποι, αηδίασε πολύ (έτσι εργάστηκε το Άγιο Πνεύμα εκείνη την εποχή για να τον οδηγήσει στην τελείωση. Τον παρακινούσε ιδιαίτερα κι έκανε ειδικό έργο μέσα του) κι έτσι αποχώρησε από τη συναγωγή στην ηλικία των 18 ετών. Οι γονείς του τον έδιωξαν και δεν τον άφησαν να πιστέψει (ανήκαν στον διάβολο και δεν είχαν πίστη). Τέλος, ο Πέτρος έφυγε από το σπίτι και ταξίδεψε κατά βούληση, ψαρεύοντας και κηρύττοντας για δύο χρόνια, κατά τη διάρκεια των οποίων καθοδηγούσε επίσης αρκετούς ανθρώπους. Τώρα θα πρέπει να είσαι σε θέση να δεις ξεκάθαρα το μονοπάτι που πήρε ο Πέτρος. Εάν έχεις δει αυτό καθαρά, τότε θα έχεις προσδιορίσει το έργο που γίνεται σήμερα, έτσι δεν θα διαμαρτύρεσαι, ούτε θα είσαι παθητικός, ούτε θα λαχταράς οτιδήποτε. Θα πρέπει να βιώσεις τη διάθεση του Πέτρου εκείνη την εποχή: Ήταν χτυπημένος από τη θλίψη· δεν αποζητούσε πλέον το μέλλον ή οποιαδήποτε ευλογία. Δεν επιδίωκε το κέρδος, την ευτυχία, τη φήμη ή την περιουσία του κόσμου κι επιδίωξε μόνο να ζήσει μια ζωή με περισσότερο νόημα, το οποίο ήταν να αποπληρώσει την αγάπη του Θεού και να αφιερώσει αυτό που θεωρούσε ως το πιο πολύτιμο στον Θεό. Τότε θα ήταν ικανοποιημένος μέσα του. Συχνά προσευχόταν στον Ιησού με τις λέξεις: «Κύριε Ιησού Χριστέ, Σε αγαπούσα κάποτε, αλλά δεν Σε αγαπούσα πραγματικά. Αν και είπα ότι πίστευα σ’ Εσένα, δεν Σε αγαπούσα ποτέ με μια ειλικρινή καρδιά. Μόνο Σε κοιτούσα, Σε θαύμαζα και μου έλειπες, αλλά ποτέ δεν Σε αγαπούσα ούτε πραγματικά πίστευα σ’ Εσένα». Πάντα προσευχόταν ώστε να ολοκληρώσει την υπόσχεσή του, διαρκώς έπαιρνε κουράγιο από τα λόγια του Ιησού[α] και τα μετέτρεψε σε κίνητρο. Αργότερα, μετά από μια περίοδο εμπειρίας, ο Ιησούς τον εξέτασε, προκαλώντας τον να Τον λαχταρά περισσότερο. Αυτός είπε: «Κύριε Ιησού Χριστέ! Πώς μου λείπεις και θέλω να Σε κοιτάξω. Μειονεκτώ σε πάρα πολλά και δεν μπορώ να ανταπεξέλθω στην αγάπη Σου. Σε ικετεύω να με πάρεις σύντομα. Πότε θα με χρειαστείς; Πότε θα με πάρεις μακριά; Πότε θα ξαναδώ το πρόσωπό Σου; Δεν επιθυμώ να ζήσω πια σε αυτό το σώμα, να συνεχίσω να διαφθείρομαι κι ούτε θέλω να αποστατήσω άλλο. Είμαι έτοιμος να αφιερώσω το μόνο που έχω σ’ Εσένα το συντομότερο δυνατό και δεν θέλω να Σε λυπήσω άλλο». Έτσι προσευχόταν, αλλά δεν ήξερε τότε τι θα οδηγήσει στην τελείωση ο Ιησούς σε αυτόν. Κατά τη διάρκεια της αγωνίας της δοκιμασίας του, ο Ιησούς εμφανίστηκε ξανά σε αυτόν και είπε: «Πέτρο, θέλω να σε οδηγήσω στην τελείωση, έτσι ώστε να γίνεις ένας καρπός, που θα αποκρυσταλλώσει την τελείωσή σου από Μένα και που θα τον απολαύσω. Μπορείς πραγματικά να μαρτυρήσεις για Μένα; Έχεις κάνει αυτό που σου ζητώ να κάνεις; Έχεις ζήσει σύμφωνα με τα λόγια που είπα; Κάποτε Με αγάπησες, αλλά αν και Με αγάπησες, Με βίωσες; Τι έκανες για Μένα; Αναγνωρίζεις ότι είσαι ανάξιος της αγάπης Μου, αλλά τι έκανες για Μένα;» Ο Πέτρος είδε ότι δεν έκανε τίποτα για τον Ιησού και θυμήθηκε τον προηγούμενο όρκο του να δώσει τη ζωή του για τον Θεό. Κι έτσι, δεν παραπονέθηκε πλέον, κι οι προσευχές του αργότερα βελτιώθηκαν πολύ περισσότερο. Προσευχόταν λέγοντας: «Κύριε Ιησού Χριστέ! Κάποτε Σε άφησα, κι Εσύ το έκανες κάποτε. Έχουμε περάσει χρόνο χώρια και χρόνο μαζί συντροφιά. Κι όμως με αγαπάς περισσότερο από οποιονδήποτε άλλο. Έχω παρακούσει επανειλημμένα εναντίον Σου κι επανειλημμένα θρήνησα για Σένα. Πώς μπορώ να ξεχάσω τέτοια πράγματα; Το έργο που έχεις κάνει σ’ εμένα κι αυτό που μου εμπιστεύτηκες το έχω πάντα κατά νου, δεν το ξεχνώ ποτέ. Με το έργο που έχεις κάνει σ’ εμένα, έχω κάνει ό,τι καλύτερο μπορώ. Ξέρεις τι μπορώ να κάνω και ξέρεις επιπλέον ποιο ρόλο μπορώ να παίξω. Η επιθυμία Σου είναι εντολή μου και θα αφιερώσω ό,τι έχω σ’ Εσένα. Μόνο Εσύ ξέρεις τι μπορώ να κάνω για Σένα. Αν κι ο Σατανάς με ξεγέλασε τόσο πολύ που εγώ εξεγέρθηκα εναντίον Σου, πιστεύω ότι δεν με θυμάσαι για αυτές τις παραβάσεις, ότι δεν μου συμπεριφέρεσαι με βάση αυτές. Θέλω να αφιερώσω ολόκληρη τη ζωή μου σ’ Εσένα. Δεν ζητώ τίποτα κι ούτε έχω άλλες ελπίδες ή σχέδια. Θέλω μόνο να ενεργήσω σύμφωνα με την πρόθεσή Σου και να κάνω το θέλημά Σου. Θα πιω από το πικρό Σου ποτήρι κι είμαι δικός Σου για να με διατάζεις».\n[α]. Στο πρωτότυπο κείμενο διαβάζουμε «με αυτά τα λόγια»


Βόρεια Μακεδονία: Εκδόθηκε διεθνές ένταλμα για τον Sašo Mijalkov\nΤο Υπουργείο Εσωτερικών της Βόρειας Μακεδονίας εξέδωσε διεθνές ένταλμα σύλληψης το απόγευμα της Δευτέρας για τον πρώην επικεφαλής του UBK, Sašo Mijalkov ο οποίος έχει εξαφανιστεί από χθες το απόγευμα, καθώς η αστυνομία δεν κατάφερε να παραδώσει την απόφαση για τον κατ’ οίκον περιορισμό του, η οποία ως προληπτικό μέτρο ελήφθη από το Ποινικό Δικαστήριο κατόπιν αιτήματος της εισαγγελίας.\nΗ εξαφάνιση του πρώην ισχυρού άνδρα του Nikola Gruevski και πρώην μέλους του VMRO-DPMNE έχει προκαλέσει σωρεία αντιδράσεων τόσο στο πολιτικό επίπεδο όσο και στα κοινωνικά δίκτυα.\nΟ Sašo Mijalkov είναι ένας από τους κατηγορούμενους για παράνομες τηλεφωνικές υποκλοπές περισσότερων από 20 χιλιάδων πολιτών κατά την περίοδο 2008-2015. Σύμφωνα με το κατηγορητήριο, μέσω τριών συστημάτων παρακολούθησης των επικοινωνιών από το UBK, παρακολουθήθηκαν παράνομα 4.286 τηλεφωνικοί αριθμοί για τους οποίους δεν είχαν εκδοθεί καθόλου δικαστικές εντολές.\nΣτις τελική της αγόρευση για την υπόθεση “Στόχος Φρούριο” όπως έχει ονομασθεί το σκάνδαλο των υποκλοπών, η εισαγγελία ζήτησε μέγιστη ποινή για τον Sašo Mijalkov με την απόφαση να πρέπει να ανακοινωθεί την Παρασκευή 26 Φεβρουαρίου.\nΟ Πρόεδρος της Βόρειας Μακεδονίας Stevo Pendarovski ζήτησε έρευνα το συντομότερο δυνατόν σχετικά με το πώς συνέβη η διαφυγή του Sašo Mijalkov και την πλήρη διαλεύκανση της υπόθεσης και εάν υπάρχουν παραλείψεις από τα αρμόδια όργανα να αναλάβουν την ευθύνη.\n«Τέτοιες εξελίξεις είναι απαράδεκτες για μια χώρα που αναμένει να ξεκινήσει διαπραγματεύσεις για ένταξη στην Ευρωπαϊκή Ένωση και που εργάζεται σκληρά για τη μεταρρύθμιση του δικαστικού συστήματος και την οικοδόμηση εμπιστοσύνης στο κράτος δικαίου. Αυτό δυσφημίζει τις προσπάθειες και τις ελπίδες για την αντιμετώπιση του εγκλήματος και της διαφθοράς σε ανώτατα επίπεδα», δήλωσε ο Pendarovski.\nΟ Πρόεδρος της Βόρειας Μακεδονίας τόνισε ότι τα θεσμικά όργανα έπρεπε να λάβουν όλα τα μέτρα για την εφαρμογή της απόφασης για τον κατ’ οίκον περιορισμό του πρώην διευθυντή της UBK.\n«Οι πολίτες απαιτούν ευθύνη, τόσο ποινικά όσο και ηθικά. Ο αγώνας για το κράτος δικαίου σημαίνει ότι όποιος έχει παραβιάσει το νόμο να τιμωρηθεί», δήλωσε ο Πρόεδρος Pendarovski.\nΟ Αντιπρόεδρος του VMRO-DPMNE, Alexandar Nikoloski σε συνέντευξη τύπου που πραγματοποίησε, κατηγόρησε την κυβέρνηση για τη διαφυγή του Sašo Mijalkov λέγοντας ότι ο φημολογούμενος συνασπισμός μεταξύ Zaev και Mijalkov έχει γίνει πλέον αληθινός.\n«Η συμμαχία Vice Zaev, Zoran Zaev και Saso Mijalkov τον Οκτώβριο του 2018, έχει πλέον επιβεβαιωθεί. Τον Οκτώβριο του 2018, όταν εκδιώξαμε τον Mijalkov από το VMRO-DPMNE, δηλώσαμε δημοσίως ότι υπάρχει μια μυστική συμμαχία, η οποία όχι μόνο αυτά τα τρία χρόνια, αλλά και πριν από 15 χρόνια εργάζονταν για να καταστρέψουν την Μακεδονία», δήλωσε ο Nikoloski.\n«Η επιβράβευση ήρθε αυτό το Σαββατοκύριακο, επιτρέποντάς του να αποφύγει τη δικαιοσύνη. Αυτή τη στιγμή έχουμε έναν φυγόδικο. Ο Spasovski είναι σιωπηλός, η Shekerinska δεν υπάρχει πουθενά και ο Zaev μετατοπίζει την ευθύνη», δήλωσε ο Nikoloski.\n«Η Μακεδονία κυβερνάται από εγκληματική συμμαχία. Γι ‘αυτό περιμένουμε να παραδώσουν τον φυγά στη δικαιοσύνη τις επόμενες 24 ώρες» δήλωσε ο Nikoloski, προσθέτοντας ότι δεν περιμένει να το πράξουν.\n«Είναι προφανές ότι υπάρχει συμφωνία, για τις συνθήκες που του επιτρέπεται να δραπετεύσει ή να διαπραγματευτεί τους όρους υπό τους οποίους θα παραδοθεί. Δεν περιμένω λοιπόν να τον παραδώσουν. Αυτή η κυβέρνηση πρέπει να φύγει σήμερα», δήλωσε ο Nikoloski.\nΘέση πήρε και το State Department για την διαφυγή του Sašo Mijalkov με δήλωση του εκπροσώπου του στην Φωνή της Αμερικής, όπου σημείωσε ότι «γνωρίζουμε τις αναφορές και παρακολουθούμε στενά την κατάσταση»./ibna


News (NEA): Τα 13 στάδια που περνάς όταν έχεις πολύ καιρό να κάνεις σεξ\nΤα 13 στάδια που περνάς όταν έχεις πολύ καιρό να κάνεις σεξ\nΈχει συμβεί σε όλους. Κάποια στιγμή έρχεται μία περίοδος στη ζωή που, είτε γιατί είσαι χωρισμένη, είτε γιατί δεν μπορείς να σταυρώσεις σχέση, είτε γιατί κάτι πάει στραβά με τ' άστρα και τους πλανήτες, το σεξ το ζεις μόνο ως ανάμνηση.\nΓια όλες αυτές τις φορές και για όσες (ελπίζουμε ότι δεν) θα έρθουν στο μέλλον, προσπαθήσαμε να περιγράψουμε όσο πιο πιστά γίνεται τα στάδια αυτής της άχαρης πλην αστείας φάσης.\n1. Ευτυχισμένη στην άγνοιά σου\n3. Αποδοχή της κατάστασης\n"Πάει καιρός από τότε, πολύς καιρός", λες με μία έκφραση νοσταλγίας στο πρόσωπό σου. Η τελευταία φορά που έκανες σεξ αρχίζει να μοιάζει σαν ένα μακρινό, απροσδιόριστο όνειρο *ένα δάκρυ κυλά*\n4. Νιώθεις μια φούντωση, μια φλόγα\nΈχεις φτάσει σε ένα σημείο που δεν σκέφτεσαι τίποτα άλλο πέρα από το σεξ. Όλα γυρίζουν γύρω από αυτό. Κάθε ατάκα στ' αυτιά σου φτάνει ως πρόστυχο υπονοούμενο, κάθε άντρας στα μάτια σου φαίνεται λουκουμάκι και κουκλακι κι ας μην είναι.\n5. Όλοι οι άντρες είναι εν δυνάμει εραστές Δεν τολμάει να σε κοιτάξει έστω και τυχαία άνθρωπος και αμέσως σκέφτεσαι "Γιατί με κοιτάει έτσι αυτός;", "Λες να με θέλει;", "Να κάνω την πρώτη κίνηση ή θα φανεί ότι λυσσάω;"\n6. Μπαίνεις δυναμικά στον αγώναΠαίρνεις απόφαση ότι οι παρτενέρ δεν θα έρθουν ουρανοκατέβατοι και αποφασίζεις να βάλεις κι εσύ το χεράκι σου προκειμένου να βοηθήσεις την κατάσταση. Κατεβάζεις κάθε εφαρμογή που θα μπορούσε να σε φέρει πιο κοντά στο σεξ και υπόσχεσαι στον εαυτό σου ότι από εδώ και πέρα θα βγαίνεις πολύ περισσότερο. Φυσικά, μετά από μερικά αποτυχημένα Tinder- ραντεβού, η διάθεσή σου πέφτει ακόμη περισσότερο.\n7. It's a fact: Νιώθεις χάλια\nΑναρωτιέσαι τι λάθος κάνεις, τι φταίει, τι έχει πάει στραβά και ρίχνεις όλες τις ευθύνες στον εαυτό σου κάνοντας σου ένα ωραιότατο bullying. Στο μυαλό σου στριφογυρίζουν όλες εκείνες οι αποτυχημένες προσπάθειες για σεξ (των τελευταίων 5 χρόνων) ενώ παράλληλα ψάχνεις να δεις αν υπάρχει κάποιος σύλλογος για γυναίκες που βρίσκονται στην κατάσταση σου.\n8. Αυτοί που κάνουν σεξ ανήκουν στο απέναντι στρατόπεδο\n9. Η απελπισία είναι ζωγραφισμένη στο πρόσωπό σου\n10. Γίνεσαι εύθραστη\nΗ κατρακύλα συνεχίζεται αφού σε αυτό το στάδιο αρχίζουν και σε πιάνουν οι συναισθηματισμοί σου και σκέφτεσαι ότι δεν θα ξαναφιλήσεις/ αγκαλιάσεις/ μιλήσεις τρυφερά (ή και πρόστυχα) σε κανέναν.\n11. Βλέπεις την θετική πλευρά της κατάστασης\nΑποφασίζεις να δεις την κατάσταση πιο ώριμα. Να τη φιλοσοφήσεις. "Το σεξ είναι και κάπως επικίνδυνο, τόσα ΣΜΝ, τόσοι κίνδυνοι", σκέφτεσαι. Άσε που,μερικές φορές, σε πονάει και η μέση σου μετά από αυτό.\n12. Βρίσκεις καινούρια ενδιαφέροντα\nΚρατάς τον εαυτό σου απασχολημένο για να μη σκέφτεσαι πόσο καιρό απέχεις από το σεξ: περνάς περισσότερο χρόνο με τους γονείς σου, βγαίνεις πιο συχνά με τις φίλες σου, κάνεις (οικειοθελώς) υπερωρίες στη δουλειά.\n13. Και τότε -ΜΠΟΥΜ- επιστρέφεις δυναμικά στο παιχνίδι\nΚαι μία μέρα (ή ένα βράδυ τέλος πάντων), τη μοναδική που δεν σου είχε περάσει καθόλου από το μυαλό η υπόθεση σεξ, εκεί ακριβώς που δεν το περιμένεις *ταράν ταν ταν* συμβαίνει το θαύμα και μπαίνεις ξανά στο παιχνίδι. Σύμπαν, τώρα μπορείς να φας τη σκόνη μου.\nΕτικέτες Ελλάδα, Κόσμος, Σχέσεις και Σεξ


Αρχική Αρχική Πες Μου Tο Ζώδιο Toυ Nα Σου Πω, Aυτά Πoυ ΔEN «Συγχωρεi»...\nΔείτε το Ζώδιο που σας ενδιαφέρει πριν την πάθετε…\nΤι να μην κάνεις και τι να μην πεις ποτέ, αν δε θέλεις να φας κόκκινη κάρτα στην καρδιά του κάθε ζωδίου. Ένα ψέμα, μια φωνή, μια ανοιχτή προσβολή, μπορεί να είναι αρκετό για να ρίξει μαύρη…\nΈχετε σκεφτεί όμως πως το τι ενοχλεί τον καθένα,\nμπορεί να έχει να κάνει με το ζώδιό του?\nΤι να μην κάνεις και τι να μην πεις ποτέ, αν δε θέλεις να φας κόκκινη κάρτα στην καρδιά του κάθε ζωδίου.\nΔΕΙΤΕ ΕΠΙΣΗΣ> Ερwτικές Προβλέψεις Tης Παρασκευής! Παλιές Aγάπες «Xτυπούν» ΠAΛI Τηv Πόpτα Σε 4 Ζώδια\nΈνα ψέμα, μια φωνή, μια ανοιχτή προσβολή, μπορεί να είναι αρκετό για να ρίξει μαύρη πέτρα κάποιος πίσω του και να μείνεις με την απορία τι έκανες τόσο λάθος…\nΔιαβάστε λοιπόν παρακάτω τι ενοχλεί τα 12 ζώδια:\nΝα ειρωνευτείς. Ακόμη και ν’ αστειευτείς με ό,τι εκείνος θεωρεί πολύτιμο. Απ’ την αγαπημένη του μουσική, ως ομάδα, ως ταξιδιωτικό προορισμό. Καλά δεν το συζητάμε ότι αν έστω υπαινιχθεί να κάνεις οποιοδήποτε σχόλιο για τους ανθρώπους του και τα πιστεύω του βγάζει νύχια. Ένας Κριός δίνει μεγάλη σημασία στις λεπτομέρειες που αγαπά ακόμη κι αν αυτές γι’ άλλους είναι ακατανόητες.\nΤην επιπολαιότητα. Ο αυστηρός Ταύρος περνά από εξονυχιστικό έλεγχο τους γύρω του για να δει κατά πόσο είναι αξιόπιστοι. Οτιδήποτε λοιπόν φαντάζει στα μάτια του σαν επιπόλαιο αυτομάτως γίνεται κι επικίνδυνο. Θέλει σύνεση, σοβαρότητα και προγραμματισμό. Μπορεί να θαυμάσει έναν υπερβολικό αυθορμητισμό κι ένα υπερβάλλον ρίσκο που δε συνάδει με το δικό του χαρακτήρα πολύ σύντομα όμως θα το καταδικάσει!\nΔΕΙΤΕ ΕΠΙΣΗΣ> H Aση Μπήλιου Πρoειδοποιεi Για NEΑ Σελήvη Ιαvουαρίου: Xαμογελά η «Tύχη» Σε Ερwτικά & Xρήμα Γι’ Aυτά Τα 4 Ζώδια\nΤην ανία. Ένας Δίδυμος αναζητά παντού και διακαώς ερεθίσματα. Θέλει να εμπνέεται πνευματικά απ’ τους ανθρώπους γύρω του και ο πιο συνηθισμένος λόγος που λήγει πάσης φύσεως σχέσεις (ερωτικές/φιλικές/επαγγελματικές) είναι ακριβώς αυτή η ανία. Χρειάζεται ανανέωση, ενδιαφέρουσες συζητήσεις, ψυχικές αναζητήσεις για να διατηρείται το ενδιαφέρον του αμείωτο. Αυτό στα σίγουρα προκαλεί άγχος σ’ όσους είναι δίπλα του απ’ την άλλη όμως αποτελεί και φοβερό κίνητρο για να μην επαναπαύεται κανείς τους.\nΤα ψέματα. Ο ευαίσθητος Καρκίνος δίνεται και δένεται. Όταν λέει πως αγαπά –είτε φιλικά είτε εpwτικά– το εννοεί. Την ίδια ειλικρίνεια συναισθημάτων, λοιπόν, απαιτεί κι απ’ τους άλλους. Δεν αντέχει να τον εξαπατούν ή έστω να του κρύβουν όλη την αλήθεια, ειδικά αν πρόκειται για άτομα που ‘χει εμπιστευτεί. Αν πέσει στην αντίληψή του οτιδήποτε που να αφήνει έστω και την υποψία πως του είπες ψέματα, ετοιμάσου να σ’ αποχαιρετήσει. Δεν πρόκειται ούτε να ξεχάσει ούτε να συγχωρέσει. Για ‘κείνον δε σε δικαιολογεί τίποτα. Είχες την επιλογή να ‘σαι ειλικρινής κι όμως τον πρόδωσες. Αντίο!\nΔΕΙΤΕ ΕΠΙΣΗΣ> Λίτσα Πατέρα Για ΝEO Αvάδρομο Eρμή Ιαvουαρίου: Kαρμικές «Συvαvτήσεις» & Ξαφvικές Eπαvασυνδέσεις Για 3 Ζώδια\nΤην υποτίμηση. Αν κι εγωιστής το Λιοντάρι δεν τα πάει κι άσχημα με τη συγχώρεση. Μπορεί να δώσει ευκαιρίες, να προσπαθήσει και να καταφέρει να μπει στη θέση του άλλου, όχι όμως να δεχτεί να τον υποτιμάς, να τον θίγεις και μάλιστα κατ’ επανάληψη. Δε θα σε συγχωρέσει αν δείξεις πως δεν πιστεύεις σ’ αυτόν, αν όχι μόνο δεν τον ενθαρρύνεις, αλλά προσπαθήσεις να τον προσγειώσεις –όπως το σκέφτεσαι ή το στρογγυλεύεις εσύ–, να τον απομακρύνεις απ’ το όνειρό του, όπως θα το δει εκείνος. Έχει πίστη στον εαυτό του και το ίδιο περιμένει κι απ’ τους άλλους.\nΤην άδικη κριτική. Ο Παρθένος μας είναι ένα άτομο που –έστω και από μέσα του– ασκεί έντονη κριτική στον εαυτό του και στους άλλους. Δέχεται οι άλλοι να έχουν απαιτήσεις από αυτόν, αρκεί να μην είναι παράλογες. Σέβεται τις συμβουλές των άλλων, αρκεί να έρχονται καλοπροαίρετα. Και μπορεί να επιδεχθεί παρατηρήσεις και την κριτική –επειδή φυσικά και θα τη σερβίρει κιόλας ο ίδιος– αρκεί να είναι σωστές και να γίνονται δίκαια, χωρίς να τον θίγουν. Γιατί για τον παρθένο, το να τον κακολογούν και το να του ασκούν άδικη κριτική, ένα και το αυτό είναι!\nΔΕΙΤΕ ΕΠΙΣΗΣ> Έφτασε Το Φλογερό Εξάγωvο Σελήvης-Αvάδρομου Ερμή: Ερwτικές Επιστροφές «Ξυπvούν» Πάθη Γι’ Aυτά Τα 5 Ζώδια\nΤην έλλειψη αξιοπρέπειας και αυτοσεβασμού. Ο Ζυγός μας είναι δίκαιος, κι αν μη τι άλλο πιστεύει ακράδαντα στο «δούναι και λαβείν». Έτσι, αν σε έχει σε εκτίμηση, περιμένει να σταθείς στο ύψος της εικόνας και των προσδοκιών του για εσένα. Δεν μπορεί την κλάψα, δεν αντέχει την αυτολύπηση, και δεν μπορεί να συγχωρέσει αυτόν που δε θα σεβαστεί τον εαυτό του και την αξιοπρέπειά του μπροστά στους άλλους προφυλάσσοντας την εικόνα του, μόνο και μόνο για το θεαθήναι.\nΤην εξαπάτηση. Το σκορπιδάκι μας έχει τη φήμη του πιο εκδικητικού ζωδίου• και δικαίως. Έχει στο αίμα του τη βεντέτα, όμως όχι πάντα, και ούτε για τα πάντα. Στην πραγματικότητα είναι μόνο ένα πράγμα που ο Σκορπιός δεν μπορεί με τίποτα να συγχωρέσει: την εξαπάτηση. Ειδικά αν θεωρεί ο άλλος οτι δε θα το πάρει χαμπάρι (θα το πάρει… δυστυχώς) Και αυτό γιατί συνεπάγεται υποτίμηση της νοημοσύνης του, εκμετάλλευση της εμπιστοσύνης και των συναισθημάτων του και προδοσία. Ο λόγος είναι ότι δεν μπορεί να δεχτεί κυρίως τη δική του χαζομάρα και αυτοεξαπάτηση• έπρεπε να ξέρει καλύτερα πια!\nΔΕΙΤΕ ΕΠΙΣΗΣ> Η Σύvοδος Eρμή-Πλούτωvα ΜΑΣ Φέρvει Αvατρoπές: Γυρiζει Επιτέλoυς Ο «Τpοχός» Σε Έρwτα-Xρήμα Για 5 Ζώδια\nΤον ίδιο του τον εαυτό. Ο Τοξότης μπορεί να συγχωρήσει τα πάντα στους γύρω του, καθώς είναι πρόθυμος να τους δικαιολογήσει, να μπει στη θέση τους προκειμένου να δείξει κατανόηση και να τους δώσει μια δεύτερη ευκαιρία. Το ίδιο δυστυχώς δεν ισχύει όταν μιλάμε για τον ίδιο, καθώς με τον εαυτό του είναι πολύ αυστηρός, επιζητά να είναι τελειομανής και δε συγχωρεί τα λάθη του.\nΤην απιστία. Ο Αιγόκερως συγχωρεί πολλά, όμως όταν πρόκειται για τη σχέση του δε σηκώνει μύγα στο σπαθί του. Είναι κατεξοχήν μονογαμικός και το ίδιο απαιτεί και από το ταίρι του. Αν σε πιάσει ακόμα και θα φλερτάρεις με κάποιον, σε έχει διώξει απ’ τη ζωή του οριστικά. Ο υπέρμετρος εγωισμός του δεν μπορεί να δικαιολογήσει μέσα του πως πιθανόν να βρίσκεις κάποιον καλύτερο από αυτόν, οπότε προτιμάει να σε απομακρύνει θεωρώντας την πράξη του αυτή ως επίδειξη δύναμης!\nTη στασιμότητα. Αν τον κλειδώσεις σε μια κατάσταση που δεν εξελίσσεται και δεν προχωράει, αν του ζαλίζεις το κεφάλι με τα ίδια και τα ίδια θα τον χάσεις για πάντα και δε θα σου συγχωρήσει ποτέ ότι τον κράτησες πίσω. Επειδή ένας Υδροχόος αγαπάει κι αγαπάει πολύ, μπορεί να επιλέξει να μείνει δίπλα σε έναν άνθρωπο που θα τον κρατάει στάσιμο, μα μέσα του θα πληγώνεται και μιζεριάζει κάθε μέρα και περισσότερο. Οπότε εν τέλει, αυτό που δε θα σου συγχωρήσει, είναι το ότι τον έπεισες να κάνει έκπτωση σε κάτι τόσο σημαντικό για τον ίδιο. Και θα φύγει.\nΝα προσβάλλεις την οικογένειά του και την καταγωγή του. Μην τολμήσεις. Θα γυρίσει το κεφάλι του και θα σε διαγράψει δια παντός από τη λίστα των ανθρώπων που θέλει στη ζωή του. Μα την οικογένεια κι εσύ; Τη βάση του, την αρχή των πάντων για τον ίδιο; Κακώς πολύ κακώς, καλύτερα να μασάς παρά να μιλάς. Τώρα για την καταγωγή, μπορεί να δεχτεί καμιά πλάκα, αν καταλάβει ότι είναι καλοπροαίρετη, μα μην το παρατραβήξεις. Όπως δε θα σε προσβάλλει ποτέ για κάτι αντίστοιχο, το ίδιο απαιτεί κι από σένα και δε θα το συγχωρήσει ποτέ αν δεν το σεβαστείς….πηγή\nΠροηγούμενο άρθροH Aση Μπήλιου Πρoειδοποιεi Για NEΑ Σελήvη Ιαvουαρίου: Xαμογελά η «Tύχη» Σε Ερwτικά & Xρήμα Γι’ Aυτά Τα 4 Ζώδια\nΕπόμενο άρθροΑισθηματικές Πρoβλέψεις Toυ Σαββάτου: Παλιές Aγάπες «ΞΥΠΝΟYN» Nέα Πάθη Για 4 Ζώδια


Το Ευρωκοινοβούλιο ψηφίζει σήμερα για το ψηφιακό πιστοποιητικό Covid19 | The Indicator\n8 Ιουνίου 2021 • Ώρα δημοσίευσης: 10:01 πμ\nΞεκινώντας στις 10:00, θα πραγματοποιηθεί συζήτηση με τον Επίτροπο Δικαιοσύνης Ντιντιέ Ρέιντερς και την πορτογαλική προεδρία και το βράδυ θα γίνει η ψηφοφορία, τα αποτελέσματα της οποίας θα ανακοινωθούν την Τετάρτη.\nΥπενθυμίζεται ότι το Ευρωπαϊκό ψηφιακό πιστοποιητικό COVID θα εκδίδεται από τις κρατικές αρχές και θα είναι διαθέσιμο είτε σε ψηφιακή είτε σε έντυπη μορφή. Θα πιστοποιεί ότι κάποιος έχει εμβολιαστεί κατά του κορvνοϊού ή έχει πρόσφατο αρνητικό αποτέλεσμα τεστ ή έχει αναρρώσει από την μόλυνση. Ένα κοινό ευρωπαϊκό πλαίσιο θα επιτρέπει στα κράτη μέλη να εκδίδουν πιστοποιητικά τα οποία είναι διαλειτουργικά, συμβατά, ασφαλή και επαληθεύσιμα εντός της ΕΕ.\nευρωκοινοβούλιοΨηφιακό πιστοποιητικό Covid19\nΤι είπαν Μέρκελ – Μακρόν για Ελλάδα, Κύπρο και Ανατολική Μεσόγειο\nΓια μεγάλες προκλήσεις που αντιμετωπίζει η ΕΕ όσον αφορά τις σχέσεις της με την Τουρκία και.\nΟ κορυφαίος Γερμανός λοιμωξιολόγος του νοσοκομείου Charité του Βερολίνου Κρίστιαν Ντρόστεν δήλωσε σήμερα ότι.


Ο Νικόλας Πλυτάς έλαβε την πρώτη θέση στον πρώτο επίσημο Ελληνικό αγώνα surf, στην Παλαιόχωρα Χανίων, εξασφαλίζοντας την πρόκριση για το Παγκόσμιο Πρωτάθλημα Surfing της Διεθνούς Ομοσπονδίας Surfing (ISA), που διεξάγεται αυτές τις μέρες (15-22 Σεπτεμβρίου) στην Ταχάρα της Ιαπωνίας.\nΗ Ελλάδα συμμετέχει για δεύτερη συνεχή χρονιά στο αναγνωρισμένο παγκόσμιο πρωτάθλημα, που κατοχυρώνεται πλέον ως θεσμός. Ο Νικόλας, εκπροσωπώντας τη χώρα μας, θα αγωνιστεί ανάμεσα σε 202 κορυφαίους surfers, που θα εκπροσωπήσουν 42 χώρες από όλες τις ηπείρους.\nΟ Έλληνας αθλητής δήλωσε: «Είμαι ιδιαίτερα χαρούμενος που θα εκπροσωπήσω τη χώρα μου στο παγκόσμιο πρωτάθλημα surfing της ISA. Ανυπομονώ να έρθει η ώρα των αγώνων στην Ιαπωνία και έχω σκοπό να κάνω ό,τι καλύτερο μπορώ. Εύχομαι του χρόνου η ελληνική εκπροσώπηση να αποτελείται από περισσότερους αθλητές μας».\nΟ Νικόλας αν και είναι μόλις 23 ετών, μετρά ήδη 9 χρόνια επαγγελματικής ενασχόλησης με τον αθλητισμό και το water ski. Μοιράζοντας τη ζωή του μεταξύ των surfing, wakeboard, skateboard και snowboard, ο Νικόλας έχει κατακτήσει πολυάριθμα μετάλλια και τίτλους σε πανελλήνιο, ευρωπαϊκό και παγκόσμιο επίπεδο.\nΤον Έλληνα αθλητή θα συνοδεύσουν στην Ιαπωνία ο πρόεδρος της ΠΑΝ.Ε.Ο.Σ.Κ Χαράλαμπος Σαββάκης και ο έφορος Άγγελος Μπούτσικας, καθώς κρίνεται απαραίτητη η παρουσία των μελών της ISA στη γενική συνέλευση της Ομοσπονδίας.


Αναρτήθηκε από makrinia news στις 11/20/2019 10:24:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από makrinia news στις 11/20/2019 10:09:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από makrinia news στις 11/18/2019 02:23:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από makrinia news στις 11/12/2019 01:25:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από makrinia news στις 11/12/2019 01:20:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από makrinia news στις 11/04/2019 08:15:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση